hotchpotch/miracl-hf-unified huggingface dataset:
พิษณุ พลไวย์
พิษณุ พลไวย์ (17 ธันวาคม พ.ศ. 2506 - 17 มกราคม พ.ศ. 2559) อดีตสมาชิกสภาผู้แทนราษฎรจังหวัดพิษณุโลก 3 สมัย และ อดีตสมาชิกสภาผู้แทนราษฎรระบบบัญชีรายชื่อ
นายพิษณุ พลไวย์ เกิดเมื่อวันที่ 17 ธันวาคม พ.ศ. 2506 เป็นบุตรของนายสมพงษ์ พลไวย์ และ นางอวยพร พลไวย์ มีพี่น้อง 5 คน โดยนายพิษณุเป็นคนที่ 4 สำเร็จการศึกษา ระดับปริญญาตรี จาก คณะบริหารธุรกิจ มหาวิทยาลัยกรุงเทพ ปริญญาโท ด้านการจัดการ จาก ประเทศสหรัฐอเมริกา
นายพิษณุ พลไวย์ ได้เสียชีวิตลงอย่างสงบด้วยโรคประจำตัว ในวันที่ 17 มกราคม พ.ศ. 2559 เมื่อเวลา 16.00 น. และทำพิธีรดน้ำศพ ที่ วัดสระแก้วปทุมทอง ตำบลในเมือง อำเภอเมืองพิษณุโลก จังหวัดพิษณุโลก
นายพิษณุ เข้าสู่วงการการเมืองด้วยการเป็นสมาชิกสภาจังหวัด ก่อนที่จะได้รับเลือกตั้งสมาชิกสภาผู้แทนราษฎรครั้งแรก ในเดือนกันยายน พ.ศ. 2535 สังกัดพรรคประชาธิปัตย์ และได้รับเลือกตั้งเรื่อยมาจนถึง พ.ศ. 2544 รวม 3 สมัย
นายพิษณุ ลงรับสมัครเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 35 สังกัดพรรคไทยรักไทย เมื่อ พ.ศ. 2548 ซึ่งได้รับเลือกตั้งในครั้งดังกล่าว และดำรงตำแหน่งกรรมการบริหารพรรคเพื่อธรรม
นายพิษณุ ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
ฟุตบอลชายหาดทีมชาติไทย
ฟุตบอลชายหาดทีมชาติไทย เป็นตัวแทนประเทศไทยในการแข่งขันฟุตบอลชายหาดระหว่างประเทศ ที่อยู่ภายใต้การควบคุมโดยสมาคมฟุตบอลแห่งประเทศไทย ในพระบรมราชูปถัมภ์ ซึ่งเป็นองค์กรกีฬาฟุตบอลในประเทศไทย
ปัจจุบัน ฟุตบอลชายหาดทีมชาติไทยมีพงษ์ศักดิ์ คงแก้ว ทำหน้าที่เป็นหัวหน้าผู้ฝึกสอนและกัปตันทีม
ใน พ.ศ. 2545 ทีมชาติไทยได้ประสบความสำเร็จด้วยอันดับ 4 จากการแข่งฟุตบอลชายหาดชิงแชมป์โลกที่ประเทศบราซิล โดยเป็นฝ่ายแพ้ในรอบชิงอันดับสามเมื่อครั้งที่พบกับทีมชาติอุรุกวัย ซึ่งทีมชาติไทยได้รับการจัดให้อยู่ในกลุ่ม A เช่นเดียวกับทีมชาติบราซิล และทีมชาติไทยเป็นฝ่ายชนะทีมชาติฝรั่งเศสและทีมชาติสเปนจนสามารถเข้าสู่รอบรองชนะเลิศ และเป็นฝ่ายแพ้ทีมชาติโปรตุเกสด้วยผลการแข่ง 3-2 ประตู นอกจากนี้ วิลาศ น้อมเจริญ ยังได้รับเลือกให้เป็นผู้รักษาประตูยอดเยี่ยมของการแข่งขันดังกล่าว
ในการแข่งขันฟุตบอลชายหาดชิงแชมป์โลก พ.ศ. 2548 ทีมชาติไทยได้รับการจัดให้อยู่ในกลุ่มเดียวกันกับบราซิลและสเปนอีกครั้ง แต่ในคราวนี้ยากต่อการผ่านเข้าสู่รอบถัดไป โดยทีมไทยได้อยู่ในอันดับท้ายของกลุ่ม A
พ.ศ. 2555 สมาคมฟุตบอลแห่งประเทศไทย ได้แต่งตั้งให้ กิตติพัฒน์ มีสุวรรณ ได้ดำรงตำแหน่งประธานคณะกรรมาธิการฟุตบอลชายหาด และเขาได้แต่งตั้งให้ อบอลแฟซล์ โคดาแบนเดห์ลู เป็นผู้อำนวยการฝ่ายเทคนิค และ ชาห์แรม ดาแนห์การ์ เป็นหัวหน้าผู้ฝึกสอนในขณะนั้น โดยมีเอเชียนบีชเกมส์ ที่จัดขึ้น ณ ประเทศจีน เป็นเป้าหมายที่ใกล้สุด
"ข้อมูลอิง พ.ศ. 2556
หัวหน้าผู้ฝึกสอน/กัปตันทีม: พงษ์ศักดิ์ คงแก้ว
หัวใจใกล้รุ่ง
หัวใจใกล้รุ่ง เป็นละครในชุด "ลูกไม้ของพ่อ" สร้างจากนิยายชื่อเดียวกัน เพื่อฉลองการครบรอบสี่สิบสามปีของช่อง 3
กรกช วิริยอุดมศิริ
กรกช วิริยอุดมศิริ ชื่อเล่น มิ้ง ' เป็นนักฟุตบอลอาชีพชาวไทย ตำแหน่งแบ็คซ้าย เกิดที่จังหวัดบุรีรัมย์ ปัจจุบันสังกัดสโมสรฟุตบอลบุรีรัมย์ ยูไนเต็ด ในไทยพรีเมียร์ลีก
กรกช วิริยอุดมศิริ ชื่อเล่น มิ้ง เกิดวันที่ 19 มกราคม พ.ศ. 2531 มีภูมิลำเนาอยูที่อำเภอบ้านกรวด จังหวัดบุรีรัมย์ ศึกษาในระดับชั้นประถมศึกษาที่ โรงเรียนบ้านศรีสุข ตำบลเขาดินเหนือ อำเภอบ้านกรวด จนกระทั่งก้าวสู่ ม.3 เจ้ามิ้งเดินทางมายังกรุงเทพฯ เพื่อมาตามหาฝันของตัวเอง ด้วยการมาคัดตัวเพื่อเข้าศึกษาต่อที่โรงเรียนวัดสุทธิวราราม สถาบันลูกหนังชื่อดังแห่งหนึ่งของเมืองไทย และก็ผ่านการคัดเลือกได้สำเร็จ จนเป็นส่วนหนึ่งที่พาทีมได้แชมป์รายการวิทยาลัยเทคโนโลยีพณิชยการราชดำเนิน ในรุ่น ยู-15
โดยเจ้ามิ้งถือว่าเป็นนักเตะจอมพเนจรตัวจริง เพราะในระดับมหาวิทยาลัย ผ่านการคัดเลือกของมหาวิทยาลัยเกษมบัณฑิต และเริ่มต้นการเล่นฟุตบอลอาชีพกับ สโมสรฟุตบอล ปตท.ระยอง แต่ว่าหลังจากนั้นปีเดียว ก็กลับมารับใช้สโมสรมหาวิทยาลัยเกษมบัณฑิต ในระดับดิวิชั่น 2 และก็ย้ายไปเล่นกับทีม กรมศุลกากร สุวรรณภูมิ แต่ในที่สุดฝีเท้าที่เริ่มจะเฉิดฉายของเจ้ามิ้ง ก็ไปเตะตาโค้ชโย่ง วรวุฒิ ศรีมะฆะ กุนซือใหญ่ของ สงขลา เอฟซี เมื่อปี 2011 และเจ้าตัวก็พเนจรลงใต้ เพื่อไปพิสูจน์ตัวเองกับความเป็นแบ็คซ้ายเบอร์ต้น ๆ ของประเทศ และที่สงขลา เอฟซีนี่เอง ที่ทำให้ เจ้ามิ้ง ฉายแววแบ็คซ้ายได้อย่างโดดเด่น โดยเฉพาะลูกฟรีคิก ลูกเซ็ตพีซ ที่ถือว่าเป็นจุดเด่นของเจ้าตัว ทำให้ตำแหน่งแบ็คซ้ายของสงขลา เอฟซี ในตอนนั้น ขาดเจ้ามิ้งไม่ได้เลย
รายชื่อศิลปินจากอาร์เอส
รายนามศิลปินจากอาร์เอส รวมทั้งศิลปินที่เคยทำงานหรือเป็นผลงานในเพลงอีกด้วย
อดีต
ปัจจุบัน
 แดน วรเวช (D2B)
ลีเดีย
ดู อาร์สยาม
[[หมวดหมู่:อาร์เอส]]
โก อู-ริ
โก อู-รี(เกิด 22 กุมภาพันธ์ 2531)เป็น นักร้อง นักแสดง ไอดอล นักแร็ป ชาวเกาหลีใต้ รู้จักสถานะสมาชิกวง Rainbowภายใต้สังกัด DSP Media
อูรี เกิดใน เมืองช็อนจู จังหวัดช็อลลาเหนือ ประเทศเกาหลีใต้ เมื่อวันที่ 22 กุมภาพันธ์ 2531 อูรีเธอได้รับการฝึกเต้น ร้องเพลงและทักษะการแร็ปเป็นอย่างดี อูรีเธอจบการศึกษาจากโรงเรียนมัธยมศิลปะแทจ็อนและมหาวิทยาลัยกีฬาแห่งเกาหลี เธอเคยฝึกอบรมอยู่ที่ SM Entertainment ก็ที่จะมาออดิชั่นกับบริษัทดีเอสพีมีเดีย
อูรีเข้าร่วมวงเรนโบว์เป็นคนสุดท้าย และมีกำหนดเป็นตัวในวันที่ 14 พฤศจิกายน, 2552 
เธอได้รับบทรับเชิญในภาพยนตร์เรื่อง Heartbeat ของปี 2010 ในปี 2010 อูรีและเพื่อนๆในร่วมได้รับเชิญในละครเรื่องDae Mul ซึ่งรับเชิญในตอนที่ 5 ในปี 2011 อูรีได้แสดงภาพยนตร์เรื่อง You're My Pet ซึ่งรับบทเป็น อี มิน-ซันในเดือนกรกฎาคม 2012 อูรีเป็นนักแสดงในละครเรื่อง I Need a Fairy ทางสถานีเคบีเอส
ในปี 2011 อูรีเธอเข้าเป็นสมาชิกรายการ ชอนชุลบุลแพ ซีซั่น 2แต่เธอถอนตัวจากรายการชอนชุลบุลแพ ในวันที่ 7เมษายน 2555 พร้อมด้วย แอมเบอร์
ในปี 2013 เดือนกุมภาพันธ์อูรีได้เป็นพิธีกรพิเศษในรายการ M! Countdown ร่วมกับ คิม จี-ซุก และ คิม แจ-คย็อง.
พระวรวงศ์เธอ พระองค์เจ้าปรีดา
พระวรวงศ์เธอ พระองค์เจ้าปรีดา (12 พฤษภาคม พ.ศ. 2378 - 16 กันยายน พ.ศ. 2457) (พระนามเดิม:หม่อมเจ้าปรีดา ปราโมช) เป็นพระโอรสในพระเจ้าบรมวงศ์เธอ พระองค์เจ้าปราโมช กรมขุนวรจักรธรานุภาพ กับหม่อมพลับ ปราโมช ณ อยุธยา
พระองค์เจ้าปรีดา ประสูติเมื่อวันที่ 12 พฤษภาคม พ.ศ. 2378 ได้รับการสถาปนาเป็นพระองค์เจ้าในรัชกาลที่ 5 พระองค์เจ้าปรีดาทรงปรีชาสามารถในด้านการช่าง จนได้ตำแหน่งบังคับการกรมช่างกระจก ต่อจากพระบิดา และทรงสะสมเครื่องโต๊ะ เครื่องลายคราม จนทรงเชี่ยวชาญ ในสมัยนิยมเล่นเครื่องโต๊ะ ทรงได้รับการนับถือว่าเป็นอาจารย์ เรียกกันในหมู่ผู้นิยมว่า มหามุนี เป็นที่ปรึกษาแก่ผู้เล่นเครื่องโต๊ะทั่วไป พระองค์เจ้าปรีดาสิ้นพระชนม์เมื่อวันที่ 16 กันยายน พ.ศ. 2457 พระชันษา 80 ปี พระราชทานเพลิงพระศพ ณ วัดเทพศิรินทราวาส เมื่อวันที่ 12 เมษายน พ.ศ. 2463 หม่อมราชวงศ์ลิ้นจี่ ปราโมช ได้กราบทูลขอให้สมเด็จฯ กรมพระยานริศรานุวัดติวงศ์ ทรงออกแบบพัดพระราชทาน สมเด็จในกรม จึงทรงออกแบบเป็นรูปเครื่องลายครามอย่างจีน มีกระถางกำยานตรงกลาง ทำเป็นลายว่า ปรีดา ซ้ายเป็นส้มมือ ขวาเป็นแจกันดอกบัว มีลายค้างคาว นมพัดเป็นลายหยินหยาง พิมพ์ลายบนผ้าสีชมพู
ฟุตบอลถ้วยพระราชทานประเภท ก. 2557
การแข่งขัน ฟุตบอลถ้วยพระราชทานประเภท ก. ปี พ.ศ. 2557 จัดเป็นครั้งที่ 79 และเป็นปีที่ 98 นับตั้งแต่การแข่งขันในครั้งแรก โดย บุรีรัมย์ ยูไนเต็ด สโมสรชนะเลิศ ไทยพรีเมียร์ลีก, สโมสรชนะเลิศ ไทยคม เอฟเอคัพ พบกับ เอสซีจี เมืองทอง ยูไนเต็ด สโมสรรองชนะเลิศ ไทยพรีเมียร์ลีก โดยแข่งขันกันที่ สนามกีฬากลางจังหวัดสุพรรณบุรี ใน สุพรรณบุรี
นนทพร ธีระวัฒนสุข
นนทพร ธีระวัฒนสุข ชื่อเล่นหญิงแย้ เกิดเมื่อวันที่ 20 เมษายน พ.ศ. 2530 เป็นชาวจังหวัดนครปฐมตั้งแต่กำเนิด นนทพรเป็นสาวที่มีความมั่นใจในตัวเองมากเพราะเธอสูง 168 เซนติเมตร หนัก 47 กิโลกรัม สัดส่วน 32-23-33 เธอจึงเริ่มเข้าวงการจากการถ่ายโฆษณา TVC SmoothE White Baby Face Cream 2007 จนได้ก้าวเข้าสู่การประกวด มิสไทยแลนด์ยูนิเวิร์ส 2552 โดยทำได้ดีที่สุดคือผ่านรอบ 44 คนสุดท้าย แล้วผันตัวไปเป็นพริตตี้เงินล้าน เธอเป็นที่รู้จักกันในโลกโซเชียลมีเดีย แล้วเธอเริ่มมีชื่อเสียงมากเมื่อมีรายการทีวีสัมภาษณ์เธอเรื่องศัลยกรรมทำให้เธอเป็นที่รู้จักกันในวงกว้างมากขี้น จนทำให้มีงานถ่ายแบบ โฆษณา และงานแสดงติดต่อเข้ามาเป็นจำนวนมาก
นนทพร มีผลการเรียนอยู่ในระดับที่ ดี - ดีมาก สำเร็จการศึกษาชั้นมัธยมศึกษาตอนปลายจาก โรงเรียนสิรินธรราชวิทยาลัย ปัจจุบันสำเร็จการศึกษาระดับปริญญาตรี คณะอักษรศาสตร์ มหาวิทยาลัยศิลปากร เอกภาษาอังกฤษ โทประวัติศาสตร์ เกียรตินิยม (3.63) และสำเร็จการศึกษาระดับปริญญาโท บริหารธุรกิจ หลักสูตรนานาชาติ Stamford International University (3.73)
เมื่อเวลา 09.30 น. ที่โรงพยาบาลศัลยกรรมตกแต่งนพรัตน์ พระราม 9 ซ.57 ได้มีพิธีหมั้นระหว่าง นางสาวนนทพร ธีระวัฒนสุข หรือ หญิงแย้ นักแสดงและเน็ตไอดอลชื่อดัง วัย 28 ปี และหมอสอง นายแพทย์นพรัตน์ รัตนวราห วัย 43 ปี เจ้าของโรงพยาบาลศัลยกรรมตกแต่งนพรัตน์ แฟนหนุ่มที่คบหาดูใจกันมากว่า 9 ปี ท่ามกลางบรรดาญาติมิตร เพื่อนพ้องทั้งในและนอกวงการ อาทิ นิวเคลียร์-หรรษา จึงวิวัฒนวงศ์, เนย-วรัฐฐา อิมราพร, แจม-ชรัฐฐา อิมราพร, ซาร่า แบล็ทเลอร์, จุ๊-จุฑามาศ ปลั่งสุชน และอีกมากมาย มาร่วมเป็นสักขีพยานและแสดงความยินดีกันอย่างคับคั่ง โดยมีพิธีสงฆ์และถวายสังฆทานในช่วงเช้า และถือฤกษ์มงคลเริ่มขบวนแห่ขันหมากในเวลา 08.29 น. ซึ่งขบวนแห่ขันหมากเป็นไปอย่างคึกคัก ตามด้วยพิธีสวมแหวนในเวลา 08.59 น. สำหรับสินสอดทองหมั้นรวมมูลค่ากว่า 30 ล้านบาท ประกอบด้วย แหวนเพชร 4 กะรัต เครื่องเพชร 22 กะรัต ทองคำ 2 กิโลกรัม เช็คเงินสด 20,000,000 บาท และเงินสด 2,000,000 บาท นอกจากนี้ยังมีเรือนหอมูลค่ากว่า 100,000,000 บาท ทั้งคู่จะมีกำหนดจัดพิธีฉลองมงคลสมรส ในวันที่ 14 กุมภาพันธ์ 2559 ซึ่งเป็นวันครบรอบ 1 ปีที่ฝ่ายชายขอเจ้าสาวแต่งงานที่ขั้วโลกใต้
และล่าสุด วัน อังคาร ที่ 10 พฤษภาคม พ.ศ. 2559 หญิงแย้ได้แถลงข่าวต่อสื่อมวลชนได้รับทราบ ว่าทั้งคู่ได้เลิกรากันหลังวิวาห์ได้ 3 เดือน เนื่องจากทัศนคติที่ไม่ตรงกันบวกกับหญิงแย้ไม่พร้อมที่จะแต่งงานตั้งแต่แรกอยู่แล้ว และการเลิกรากันไม่เกี่ยวข้องกับสินสมรสแต่ประการใด ,
ชะชะช่า ท้ารัก
ชะชะช่า ท้ารัก เป็นละครโทรทัศน์ของไทยเนื้อหาเกี่ยวกับเพลงลูกทุ่ง ออกอากาศทางช่อง 7 ทุกวันจันทร์-อาทิตย์ เวลา 18.45น. โดย บริษัท ดีด้า วิดีโอ โปรดักชั่น บทประพันธ์โดย เพ็ญศิริ บทโทรทัศน์ วรพันธ์ รวี กำกับการแสดง วัชรา สังข์สุวรรณ เริ่มฉายครั้งแรกวันที่ 20 พฤศจิกายน พ.ศ. 2546 นำแสดงโดย นวพล ภูวดล, บัณฑิตา ฐานวิเศษ, ฐรินดา กรรณสูต, ปณิตา พัฒนาหิรัญ, อธิวัฒน์ สนิทวงศ์ ณ อยุธยา, สุภัทรา ทิวานนท์, สุภาภรณ์ คำนวณศิลป์, อำภา ภูษิต
ซานเรโม
ซานเรโม () เป็นเมืองบนชายฝั่งทะเลเมดิเตอร์เรเนียน ทางตะวันตกของแคว้นลีกูเรีย ทางทิศเหนือ-ตะวันตกของประเทศอิตาลี เมืองมีประชากร 57,000 คน เมืองก่อตั้งในยุคโรมัน เมืองเป็นที่รู้จักในการเป็นจุดมุ่งหมายปลายทางของนักท่องเที่ยว มีการจัดเทศกาลวัฒนธรรมหลายครั้ง เช่น เทศกาลดนตรีซานเรโม เป็นต้น เป็นสถานที่จัดประชุมนานาชาติเมื่อ ค.ศ. 1920 ของผู้แทนประเทศต่าง ๆ ในสงครามโลกครั้งที่หนึ่ง
โคนัง (ไอจิ)
โคนัง () เป็นเมืองทางตะวันตกเฉียงเหนือในจังหวัดไอจิ ประเทศญี่ปุ่น มีขนาดพื้นที่ 30.17 ตารางกิโลเมตร มีจำนวนประชากร 99,590 คน ในปี ค.ศ. 2012
มักนีโตกอสค์
มักนีโตกอสค์ () เป็นเมืองอุตสาหกรรมในเชเลียบินสค์โอบลาสต์ ประเทศรัสเซีย ตั้งอยู่ทางฝั่งซ้ายของแม่น้ำอูรัล เมืองมีประชากร 407,775 คน (ค.ศ. 2010)
เมืองนี้แรกเริ่มเป็นหมู่บ้านในบริเวณทุ่งหญ้าสเตปป์ทางตะวันออกของเทือกเขาอูรัล มีชาวบัชเคียร์และชาวคีร์กิซอาศัยอยู่ ดำรงชีวิตด้วยการเลี้ยงปศุสัตว์ แต่หลังจากที่พบแร่เหล็กแมกนีไทต์ในบริเวณภูเขา 2 ลูกที่อยู่ใกล้เคียง โดยมีชื่อเมืองคือ มักนิตยานา ในปี ค.ศ. 1930 รัฐบาลสหภาพโซเวียตได้เริ่มพัฒนา และได้กลายเป็นเมืองใหญ่ในปี ค.ศ. 1933
ฟุตซอลหญิงทีมชาติไทย
ฟุตซอลหญิงทีมชาติไทย เป็นตัวแทนประเทศไทยในการแข่งขันฟุตซอลระหว่างประเทศ ที่อยู่ภายใต้การควบคุมโดยสมาคมฟุตบอลแห่งประเทศไทย ในพระบรมราชูปถัมภ์ และฟุตซอลหญิงทีมชาติไทยเป็นชื่อที่ผู้คนรู้จักกันเป็นอย่างดี โดยเฉพาะคู่แข่งขันทั้งหมดที่เคยต่อกร
ทั้งนี้หัวหน้าผู้ฝึกสอนฟุตซอลหญิงทีมชาติไทยคนปัจจุบันคือ พัทยา เปี่ยมคุ้ม
บัญชีรายชื่อผู้เล่นใน ปี 2557
สเปซออดิที
สเปซ ออดิที () เป็นเพลงร็อกที่แต่งโดยเดวิด โบอี วางจำหน่ายเป็นซิงเกิลในปี ค.ศ. 1969 อยู่ในอัลบัมที่สอง "เดวิด โบอี" ของโบอี และประสพความสำเร็จจนเมื่อต้นสังกัดผลิตอัลบัมนี้วางตลาดอีกครั้งในปี 1972 ได้เปลี่ยนชื่ออัลบัมเป็น "สเปซออดิที" ตามชื่อเพลง
เนื้อเพลงกล่าวถึงนักบินอวกาศชื่อ "เมเจอร์ ทอม" (พันตรีทอม) ที่การสื่อสารระหว่างยานอวกาศกับสถานีควบคุมขัดข้อง จนหลุดออกจากวงโคจร และกำลังล่องลอยสู่ห้วงอวกาศ มีเนื้อหาล้อเลียนความล้มเหลวของโครงการสำรวจอวกาศของสหราชอาณาจักร และภาพยนตร์เรื่อง "2001 สเปซโอดิสซี" ของสแตนลีย์ คูบริก ที่ออกฉายก่อนหน้านั้น ซิงเกิลวางจำหน่ายครั้งแรกในเดือนกรกฎาคม ค.ศ. 1969 ในช่วงเวลาใกล้เคียงกับการสำรวจดวงจันทร์ของอะพอลโล 11 จากเนื้อหาของเพลง ทำให้บีบีซีไม่ยอมอากาศเพลงนี้ทางรายการวิทยุจนกระทั่งยานอะพอลโล 11 เดินทางกลับมาถึงโลกก่อน ในปี ค.ศ. 2009 ซิงเกิลนี้ได้ออกวางตลาดอีกครั้ง โดยเป็นส่วนหนึ่งของการฉลองครบรอบปีที่ 40 ของโครงการอะพอลโล 11
ตัวละคร "พันตรีทอม" จากเพลงนี้ยังปรากฏอยู่ในเพลงภาคต่อของโบอีอีกสองเพลง คือ "Ashes to Ashes" ในปี 1980 และ "Hallo Spaceboy" ในปี 1995
ในเดือนพฤษภาคม 2013 เพลงนี้เป็นที่กล่าวถึงอีกครั้ง จากคลิปวิดีโอที่อัปโหลดและเผยแพร่ผ่านบัญชีทวิตเตอร์และยูทูบของคริส แฮตฟิลด์ นักบินอวกาศคนแรกของแคนาดา ซึ่งร้องและเล่นกีตาร์เพลงนี้ขณะอยู่บนสถานีอวกาศนานาชาติ และอัปโหลดขึ้นขณะแฮดฟิลด์กำลังเดินทางกลับสู่ผิวโลกด้วยยานโซยูซ เชื่อว่าคลิปวิดีโอฉบับของแฮดฟิลด์ถือว่าเป็นมิวสิกวิดีโอเพลงแรกที่ถ่ายทำในอวกาศ เพลงนี้ยังใช้เป็นเพลงประกอบภาพยนตร์เรื่อง "ชีวิตพิศวงของวอลเตอร์ มิตตี้" นำแสดงโดยเบน สติลเลอร์ ในปีเดียวกัน
ชัง ฮย็อน-ซึง
โซวัน () เป็นนักร้องเกาหลีใต้ สมาชิกวงBEAST
โซวัน เกิดเมื่อวันที่ 3 กันยายน 2532 มีชื่อจริงว่า ชัง ฮย็อนซึง(; ) ได้เข้าร่วมเป็นสมาชิกของวง BEAST เปิดตัวเมื่อวันที่ 14 ตุลาคม พ.ศ. 2552
Timeline จดหมาย ความทรงจำ
Timeline จดหมาย ความทรงจำ เป็นภาพยนตร์ไทยแนวตลก-โรแมนติก-ดราม่า สร้างโดยสหมงคลฟิล์ม กำกับโดย นนทรีย์ นิมิบุตร เป็นภาคต่อของภาพยนตร์เรื่อง เดอะเลตเตอร์ จดหมายรัก ภาพยนตร์ทำรายได้ 51.8 ล้านบาท
คิม จี-มิน
คิม จี-มิน(เกิด 12 กุมภาพันธ์ 2543)เป็น นักแสดง นางแบบ ชาวเกาหลีใต้ เธอผลงานเด่นจากละครเรื่อง Goddess of Fire โดยเธอรับบทเป็น ชิน ฮวา-ย็อง ในวัยเด็ก
เทศบาลเมืองพระตะบอง
เทศบาลเมืองพระตะบอง () เป็นอดีตเขตการปกครองท้องถิ่นระดับเทศบาลเมืองของประเทศไทย ในจังหวัดพระตะบอง โดยเทศบาลเมืองพระตะบองจัดตั้งขึ้นเมื่อวันที่ 3 พฤศจิกายน พ.ศ. 2485 ตามความในพระราชกฤษฎีกาจัดตั้งเทศบาลเมืองพระตะบอง จังหวัดพระตะบอง พุทธศักราช 2485 เทศบาลเมืองพระตะบองมีพื้นที่ครอบคลุมอาณาเขตของตำบลในเมือง อำเภอเมืองพระตะบองบางส่วนที่เป็นศูนย์กลางทางการปกครองของจังหวัด โดยมีอาณาเขตทิศตะวันออกติดต่อกับตำบลในเมือง (นอกเขตเทศบาล)และตำบลห้วยหวาย ทิศตะวันตกติดต่อกับตำบลสวนนุ่น ตำบลผึ้งหลวงและตำบลคลองเอก ทิศเหนือติดต่อกับตำบลคลองเอกและทิศใต้ติดต่อกับตำบลสวนนุ่นและตำบลห้วยหวาย หลังจากสิ้นสุดสงครามโลกครั้งที่ 2 เทศบาลเมืองพระตะบองไม่ได้เป็นส่วนหนึ่งของเขตแดนประเทศไทยอีก โดยรวมเข้าไปเป็นส่วนหนึ่งของเขตแดนอินโดจีนฝรั่งเศส
อนุชศรา หมายเจริญ
อนุชศรา หมายเจริญ (ชื่อเล่น: เอ๋; 14 กุมภาพันธ์ พ.ศ. 2529 — ) เป็นนักกีฬาฟุตบอลหญิงทีมชาติไทย จากการที่เธอถนัดซ้าย รวมถึงเป็นนักฟุตบอลหญิงที่มีความเร็วอยู่ในระดับต้นของประเทศ เธอจึงมักได้รับเลือกให้ทำหน้าที่ในตำแหน่งปีกซ้ายในอันดับต้น ๆ ของทีม
นอกจากนี้ อนุชศราเป็นหนึ่งในนักฟุตบอลหญิงทีมชาติไทย ผู้มีส่วนช่วยให้ทีมได้รับรางวัลเหรียญทองจากการแข่งฟุตบอลในซีเกมส์ 2013 ที่ประเทศพม่า รวมถึงเป็นผู้ยิงประตูได้มากที่สุดของการแข่งขันครั้งดังกล่าว
อนุชศรา หมายเจริญ มีภูมิลำเนาเดิมอยู่ที่จังหวัดสุรินทร์ ซึ่งเธอเคยเป็นนักกีฬาตะกร้อมาก่อน จากการที่เธอมีทักษะในการเล่นกีฬาได้หลายชนิด โดยเฉพาะอย่างยิ่งฟุตบอล ผู้ฝึกสอนตะกร้อของเธอเห็นแววจึงแนะนำให้เธอรับการคัดเข้าศึกษาต่อที่โรงเรียนกีฬาขอนแก่นในโควตานักฟุตบอลหญิง กระทั่งเธอได้รับเลือก และเข้าสู่เส้นทางฟุตบอลนับจากนั้น
จากนั้น อนุชศราก็ได้รับการทาบทามจากอาจารย์ชนะ ยอดปรางค์ ซึ่งเป็นผู้ฝึกสอนฟุตบอลหญิงทีมชาติไทยให้เข้าร่วมทีม โดยเธอได้ทำหน้าที่รับใช้ชาติตั้งแต่ระดับเยาวชนจนมาถึงชุดใหญ่ และเป็นนักฟุตบอลหลักของทีมมาโดยตลอด ในเดือนกันยายน พ.ศ. 2556 อนุชศราได้รับเลือกให้เป็นหนึ่งในนักฟุตบอลหญิงทีมชาติไทย เข้าร่วมแข่งขันฟุตบอลหญิงชิงแชมป์อาเซียน 2013 ที่จัดขึ้น ณ ประเทศพม่า
วันที่ 17 ตุลาคม พ.ศ. 2556 ในการแข่งขันระหว่างฟุตบอลหญิงทีมชาติไทย กับทีมเยาวชนไทยเบฟ ซึ่งเป็นนัดอุ่นเครื่องก่อนการแข่งซีเกมส์ 2013 อนุชศรา หมายเจริญ ได้เป็นผู้ทำประตูแรกให้แก่ทีม และในการแข่งฟุตบอลในซีเกมส์ 2013 ที่ประเทศพม่า รอบชิงชนะเลิศ อนุชศราได้เป็นหนึ่งในผู้เล่นตัวจริงของฟุตบอลหญิงทีมชาติไทย ซึ่งเธอเป็นหนึ่งในผู้ทำประตูเมื่อครั้งที่พบกับทีมชาติเวียดนาม โดยในนัดดังกล่าว ทีมชาติไทยเป็นฝ่ายชนะที่ 2-1 ประตู และทีมของเธอได้รับรางวัลเหรียญทอง
หม่อมเจ้ามงคลอุดม ชยางกูร
หม่อมเจ้ามงคลอุดม ชยางกูร (4 ตุลาคม พ.ศ. 2446 - 2 กุมภาพันธ์ พ.ศ. 2518) เป็นพระโอรสในพระเจ้าบรมวงศ์เธอ พระองค์เจ้าไชยานุชิต กรมหมื่นพงศาดิศรมหิป และเป็นพระราชนัดดาในพระบาทสมเด็จพระจอมเกล้าเจ้าอยู่หัว
หม่อมเจ้าชายมงคลอุดม ชยางกูร ประสูติเมื่อวันที่ 4 ตุลาคม พ.ศ. 2446 เป็นพระโอรสในพระเจ้าบรมวงศ์เธอ พระองค์เจ้าไชยานุชิต กรมหมื่นพงศาดิศรมหิป เจ้ากรมพิพิธภัณฑ์ กับ หม่อมละม้าย
มีเจ้าพี่ร่วมหม่อมมารดาเดียวกัน 3 พระองค์ คือ
พ.ศ. 2453 ทรงเข้ารับการศึกษาในโรงเรียนนายร้อยพระจุลจอมเกล้าฯ
พ.ศ. 2477 ทรงเปิดโรงงานทำเฟอร์นิเจอร์เป็นพระองค์เอง โดยทรงรับงานจากหน่วยกรมกองต่างๆ ตลอดจนได้รับเป็นผู้ทำเฟอร์นิเจอร์ของสถานทูตไทยในประเทศจีนทั้งหมด
พ.ศ. 2491 ทรงเป็นสมาชิกสภาร่างรัฐธรรมนูญไทย พ.ศ. 2491
ภายหลังเลิกกิจการเฟอร์นิเจอร์จึงหันมาเจริญพระกัมมัฏฐานตามป่าตามเขา จนสุขภาพไม่แข็งแรงพอ จึงพักองค์อยู่กับบ้านจนสิ้นชีพิตักษัย เมื่อวันที่ 2 กุมภาพันธ์ พ.ศ. 2518 รวมพระชนม์ได้ 71 ปี 11 เดือน 2 วัน
ทรงมีชายาและหม่อม คือ หม่อมเจ้าอุบลเกษตร ศุขสวัสดิ และ หม่อมลมูล ชยางกูร ณ อยุธยา (สกุลเดิม ศุภวรรณ)
ชายา: หม่อมเจ้าหญิงอุบลเกษร ศุขสวัสดิ (พระธิดาใน พลโท พระเจ้าบรมวงศ์เธอ พระองค์เจ้าศุขสวัสดี กรมหลวงอดิศรอุดมเดช กับ หม่อมราชวงศ์เพี้ยน คเนจร)
หม่อม: หม่อมลมูล ชยางกูร ณ อยุธยา (ศุภวรรณ)
พ่อไก่แจ้
พ่อไก่แจ้ เป็นบทประพันธ์แนว คอมเมดี ของ ทมยันตี ถูกนำมาสร้างเป็นภาพยนตร์ ในปี พ.ศ. 2519 กำกับโดย เชิด ทรงศรี นำแสดงโดย กรุง ศรีวิไล, ทัศน์วรรณ เสนีย์วงศ์ ณ อยุธยา เข้าฉายครั้งแรกเมื่อวันที่ 7 สิงหาคม พ.ศ. 2519 ที่โรงภาพยนตร์โคลีเซี่ยม
ในปี พ.ศ. 2557 ถูกนำมาสร้างเป็นละครโทรทัศน์โดย บริษัท ฮูแอนด์ฮู จำกัด กำกับการแสดงโดย สำรวย รักชาติ บทโทรทัศน์โดย ปราณประมูล นำแสดงโดย หลุยส์ สก๊อต, จิตตาภา แจ่มปฐม ออกอากาศทางสถานีวิทยุโทรทัศน์ไทยทีวีสีช่อง 3 ทุกวันศุกร์–อาทิตย์ เวลา 20:15 – 22:45 น. เริ่มตอนแรกวันที่ 7 กุมภาพันธ์ พ.ศ. 2557
พระราชสุตาลังการ (ฉัตต์ สจฺจวโร)
พระราชสุตาลังการ (ฉัตต์ สจฺจวโร) ที่ปรึกษาเจ้าคณะจังหวัดสุรินทร์ (มหานิกาย)และ เจ้าอาวาสวัดพรหมสุรินทร์
พระราชสุตาลังการ นามเดิมว่า ฉัตต์ เอ็นดู เกิดวันศุกร์ที่ 6 เดือนมีนาคม พ.ศ. 2479 ตรงกับวันขึ้น 6 ค่ำ เดือน 4 ปีชวด เป็นบุตรของนายทิพย์-นางอิด เอ็นดู ภูมิลำเนาอยู่ บ้านเลขที่ 58 บ้านปราสาท ตำบลท่าตูม อำเภอท่าตูม จังหวัดสุรินทร์ 32120
บรรพชาเป็นสามเณรเมื่อวันจันทร์ที่ 7 เดือนพฤษภาคม พ.ศ. 2497ตรงกับวันขึ้น 9 ค่ำ เดือน 9 ปีมะเมีย ณ วัดปทุมศิลาวารี ตำบลท่าตูม อำเภอท่าตูม จังหวัดสุรินทร์ โดยมีพระครูธรรมคุณาจารย์ วัดพรมเทพ เป็นพระอุปัชฌาย์
อุปสมบทเป็นพระภิกษุ เมื่อวันอังคารที่ 24 เดือนเมษายน พ.ศ. 2499ตรงกับวันขึ้น ๑๐ ค่ำ เดือน ๖ ปีชวด ณ พัทธสีมาวัดปทุมศิลาวารี ตำบลท่าตูม อำเภอปราสาท จังหวัดสุรินทร์ โดยมี พระครูธรรมคุณาจารย์ วัดพรมเทพ เป็นพระอุปัชฌาย์ ,พระครูวรธรรมาจารย์ วัดพรมเทพ เป็นพระกรรมวาจาจารย์ ,พระอธิการผาย จิรธมฺโม วัดปทุมศิลวารี เป็นพระอนุสาวนาจารย์ ได้รับฉายาว่า “สจฺจวโร”ครั้งที่ ๙/๒๕๕๙ วันพุธ ที่ ๒๐ เมษายน ๒๕๕๙
ซูเปอร์สตาร์ บิลลี แกรห์ม
เอลดริดจ์ เวย์น โคลแมน (Eldridge Wayne Coleman) เกิดวันที่ 7 มิถุนายน ค.ศ. 1943 เป็นนักมวยปล้ำอาชีพที่เกษียณอายุชาวอเมริกันของเวิลด์เรสต์ลิงเฟดดิเรชั่น(WWF) ที่รู้จักกันดีในชื่อ ซูเปอร์สตาร์ บิลลี แกรห์ม (Superstar Billy Graham) อดีตแชมป์ WWWF 1 สมัย ได้เข้าสู่หอเกียรติยศดับเบิลยูดับเบิลยูอีประจำปี 2004 ปัจจุบันได้เซ็นสัญญาเป็นตำนานกับ WWE
พระนางอึยฮเย
พระพันปีอึยฮเย เป็นธิดาของท่าน ชเวฮันกิ และ ลีฮูหยิน มีโอรสและธิดาสองคนกับลีจาซุนคือ ลีซองกเย และ คุณหนูลี เมื่อลูกชายของนางสถาปนาราชวงศ์พระนางและสามีจึงได้รับการแต่งตั้งเป็นพระราชบิดาและพระราชมารดาโดยมีศักดิ์เท่าอดีตพระราชาและพระราชินี สามีของพระนางได้เป็นพระเจ้าฮวานโจ พระนางได้เป็นราชินีอีฮเย บิดาของพระนางได้เป็น ยองฮึงพูวอนกุน มารดาของพระนางได้เป็นโชซอนกุกแทบูอิน หรือ พระชายาแห่งโชซอน และลูกสาวของพระนางได้เป็นองค์หญิงจองฮวา
จังหวัดสุมาตราเหนือ
สุมาตราเหนือ () เป็นจังหวัดหนึ่งบนเกาะสุมาตรา ประเทศอินโดนีเซีย มีประชากรมากกว่า 13 ล้านคน เป็นจังหวัดที่มีประชากรมากที่สุดในประเทศหากไม่นับรวมกรุงจาการ์ตา
จังหวัดสุมาตราใต้
สุมาตราใต้ () เป็นจังหวัดหนึ่งทางตอนใต้ของเกาะสุมาตรา ประเทศอินโดนีเซีย มีประชากรทั้งหมด 7,446,401 คน (สำมโนประชากรปี 2553) มีเมืองหลักชื่อปาเล็มบัง
สถานีรถไฟฟ้าร้างในรถไฟฟ้าปารีส
สถานีรถไฟฟ้าผีในรถไฟฟ้าปารีส เป็นสถานีรถไฟฟ้าในกรุงปารีส ที่ปิดบริการหรือไม่ใช้งานอีกต่อไป โดยการปิดทำการนั้นมาจากหลายสาเหตุ เหตุผลหลักที่ปิดทำการ เกิดขึ้นเนื่องจากสงครามโลกครั้งที่สอง
มีสถานีรถไฟฟ้า 2 สถานี ที่ทำการก่อสร้างแต่ไม่เปิดใช้งาน ได้แก่สถานี Porte Molitor และ Haxo โดยเปิดให้บริการเฉพาะกรณีพิเศษ เช่น การถ่ายทำภาพยนตร์สยองขวัญ เป็นต้น
สถานี Porte Molitor ก่อสร้างในปี ค.ศ. 1923 ในสาย 9 และ 10 เพื่อเชื่อมต่อกับสนามกีฬา Parc des Princes และ Roland Garros แต่โครงการค่อนข้างซับซ้อน และยุ่งยาก แม้ว่าจะก่อสร้างเสร็จแล้ว แต่ไม่เปิดบริการ
อุโมงค์พิเศษ "voie des Fêtes" ระหว่างสถานี Place des Fêtes และ Porte des Lilas มีสถานีร้างชื่อว่า Haxo ก่อสร้างในปี ค.ศ. 1921 โดยจะเชื่อมต่อระหว่างสาย 3 และสาย 7 (ซึ่งในปัจจุบันคือสาย 3 (2) และสาย 7 (2)) อย่างไรก็ตาม สถานีนี้ไม่เคยเปิดให้บริการเลย
สถานี Varenne (สาย 13) เปิดทำการอีกครั้งในวันที่ 24 ธันวาคม 1962 ตามด้วยสถานี Bel-Air (สาย 6) ในวันที่ 7 มกราคม 1963 สถานีแรน (สาย 12) และสถานี Liège (สาย 13) เปิดทำการอีกครั้งในวันที่ 20 พฤษภาคม 1968 และ 16 กันยายน 1968 ตามลำดับโดยสถานีเหล่านี้ไม่เปิดทำการในวันอาทิตย์และวันหยุด
วอลเลย์บอลหญิงชิงแชมป์เอเชีย 1993
วอลเลย์บอลหญิงชิงแชมป์เอเชีย 1993 () เป็นการแข่งขันวอลเลย์บอลหญิงระดับทวีปเอเชีย จำนวน 14 ทีม จัดการแข่งขันเมื่อวันที่ 24-30 กรกฎาคม 1993 ที่เมืองเซี่ยงไฮ้ ประเทศจีน
การแบ่งกลุ่มจะจัดตามอันดับการแข่งขันใน วอลเลย์บอลหญิงชิงแชมป์เอเชีย 1991
วอลเลย์บอลหญิงชิงแชมป์เอเชีย 1997
วอลเลย์บอลหญิงชิงแชมป์เอเชีย 1997 () เป็นการแข่งขันวอลเลย์บอลระดับทวีปเอเชีย ครั้งที่ 9 มีทีมเข้าแข่งขัน 9 ทีม จัดขึ้นระหว่างวันที่ 21-28 กันยายน 1997 ที่กรุงมะนิลา ประเทศฟิลิปปินส์
การแบ่งกลุ่มจะอาศัยอันดับการแข่งขันใน วอลเลย์บอลหญิงชิงแชมป์เอเชีย 1995
วอลเลย์บอลหญิงชิงแชมป์เอเชีย 1999
วอลเลย์บอลหญิงชิงแชมป์เอเชีย 1999 () เป็นการแข่งขันวอลเลย์บอลระดับทวีปเอเชีย ครั้งที่ 10 มีทีมเข้าแข่งขัน 9 ทีม จัดขึ้นระหว่างวันที่ 21-26 กันยายน 1999 ที่ ประเทศฮ่องกง
การแบ่งกลุ่มจะอาศัยอันดับการแข่งขันใน วอลเลย์บอลหญิงชิงแชมป์เอเชีย 1997
มาร์ทีน บรุนเนอร์
มาร์ทีน บรุนเนอร์ () เกิดวันที่ 23 เมษายน ค.ศ. 1963 ที่ซูริก เป็นอดีตผู้รักษาประตูฟุตบอลชาวสวิส ผู้ลงเล่นร่วมกับฟุตบอลทีมชาติสวิตเซอร์แลนด์ 36 ครั้ง โดยเขาได้รับเลือกให้เข้าร่วมการแข่งฟุตบอลโลก 1994
บุนเนอร์เป็นผู้ทำหน้าที่ในตำแหน่งผู้รักษาประตู โดยเริ่มมีผลงานระดับอาชีพในทีมกราสฮอปเปอร์คลับซูริกที่ซึ่งเขาร่วมเล่นมาเป็นระยะเวลาสิบเอ็ดปี และในปี ค.ศ. 1994 เขาได้ย้ายไปอยู่ร่วมกับโลซานชปอร์ท และได้เป็นนักฟุตบอลทีมชาติสวิตเซอร์แลนด์ผู้เข้าร่วมฟุตบอลโลก 1994 รอบสุดท้าย แต่ไม่ได้รับเลือกให้ลงเล่น
ส่วนในฐานะผู้ฝึกสอนผู้รักษาประตู เขาได้ทำหน้าที่ร่วมกับฟุตบอลทีมชาติสวิตเซอร์แลนด์รุ่นอายุไม่เกิน 21 ปี รวมถึงสโมสรฟุตบอลซูริก และตั้งแต่วันที่ 28 มกราคม ค.ศ. 2013 เขาได้เป็นผู้ฝึกสอนให้แก่สโมสรฟุตบอลซูริกรุ่นอายุไม่เกิน 18 ปี
ไมยราบไร้หนาม
ไมยราบไร้หนาม หรือ ไมยราบเลื้อย หรือ ไมยราบวัว (; ) ไม้ล้มลุกกึ่งทอดเลื้อย อายุหลายปีในวงศ์ถั่ว (Fabaceae) ชนิดหนึ่ง
มีลำต้นสี่เหลี่ยม มีหนาม แหลมเป็นแง่งและขนสากปกคลุม ใบ เป็นใบประกอบแบบขนนก 2 ชั้น ยาวได้ถึง 22 เซนติเมตร ใบย่อยชั้นแรก 6-9 คู่ มีหนามแหลม ตลอดแผงก้านใบ ใบย่อยชั้นรอง 15-30 คู่ รูปขอบขนาน ดอก สีม่วงแดงแกมชมพู ออกเป็นช่อกลมที่ซอกใบ ขนาด 12-15 มิลลิเมตร มีดอกย่อยขนาดเล็กจำนวนมาก กลีบรองดอกรูประฆัง กลีบดอก เชื่อมกันที่ฐาน ปลายแยก 4 กลีบ รูปไข่ ปลายมน เกสรผู้ 8 อัน ก้านชูเกสร ยาว 6-7 มิลลิเมตร รังไข่รูปรีแบน ผล เป็นฝักแบน รูปขอบขนาน โค้งเล็กน้อย กว้าง 5 มิลลิเมตร ยาว 25-35 มิลลิเมตร ติดกันแน่น เป็นกระจุก ผิวมีหนาม ผลแก่สีน้ำตาลอ่อน มี 3-6 เมล็ด
มีถิ่นกำเนิดในทวีปอเมริกาใต้ เป็นวัชพืชร้ายแรง พบทั่วไปตามที่รกร้างหรือที่เปิดโล่ง ที่ระดับความสูงได้ถึง 1,200 เมตร ออกดอกช่วงเดือน ตุลาคม-ธันวาคม
ไมยราบไร้หนาม มีประโยชน์ใช้เป็นปุ๋ยพืชสดและพืชคลุมดินได้ช่วยปรับปรุงคุณสมบัติทางเคมีของดิน เพิ่มอินทรียวัตถุในดิน เพิ่มสัดส่วนของช่องอากาศในดิน ทำให้ดินร่วนซุย และเพิ่มความสามารถในการอุ้มน้ำของดิน แต่ไม่เหมาะสมนำมาเป็นอาหารสัตว์หากไม่เข้าใจวิธีดำเนินการเนื่องจากมีสารไนเตรท-ไนโตรเจน สะสมอยู่ในลำต้นและใบในปริมาณสูงพอที่จะทำให้เกิดการเป็นพิษขึ้นได้ เมื่อสัตว์กินเข้าไปในปริมาณมาก โดยเฉพาะในช่วงต่อระหว่างฤดูแล้งกับฤดูฝน ภาวะอากาศที่เปลี่ยนแปลงด้านอุณหภูมิและความชื้น โดยเฉพาะสัตว์จำพวกโค-กระบือ หากกินเข้าไปจะเป็นพิษมากกว่าแพะและม้า นอกจากนี้ในต้นไมยราบไร้หนามยังมีสารไซยาไนด์เป็นส่วนประกอบ
ไมยราบไร้หนาม สันนิษฐานว่าเป็นต้นเหตุของการตายของกระทิงจำนวนหลายตัวในอุทยานแห่งชาติกุยบุรีในช่วงต้นปี พ.ศ. 2557
รัฐธรรมนูญสิบเจ็ดมาตรา
รัฐธรรมนูญสิบเจ็ดมาตรา (; ) เป็นงานที่เจ้าชายโชโตะกุ (Shōtoku) นิพนธ์ขึ้นเมื่อปี 604 ตามความในพงศาวดารญี่ปุ่นซึ่งเผยแพร่เมื่อปี 720 ต่อมา พระนางซุอิโกะ (Suiko) ทรงตรานิพนธ์นั้นเป็นกฎหมายซึ่งภายหลังนิยมเรียกกันว่ารัฐธรรมนูญ และถือกันว่า เป็นหนึ่งในเอกสารซึ่งบังคับบัญชาเรื่องศีลธรรมฉบับเริ่มแรกที่สุดในประวัติศาสตร์
รัฐธรรมนูญมีเนื้อความหลักดังนี้งานนี้จะเป็นรัฐธรรมนูญมากน้อยเพียงไรยังเป็นที่ถกเถียงกันอยู่ เนื่องจากเนื้อหาส่วนใหญ่ไม่ได้ว่าด้วยวิธีปกครองประเทศดังรัฐธรรมนูญสมัยใหม่ แต่ว่าด้วยปรัชญาพุทธและขงจื่อที่ข้าราชการและพสกนิกรพึงมีเพื่อให้กิจการของรัฐเป็นไปอย่างเรียบร้อย โดยมีพระเจ้าแผ่นดินเป็นผู้ทรงอำนาจสูงสุด และแม้ว่างานนี้จะนำเสนอหลักการปกครองทำนองเดียวกับที่ปรากฏในคำปรารภของรัฐธรรมนูญสมัยใหม่หลายฉบับ เช่น รัฐธรรมนูญสหรัฐอเมริกา แต่ก็ขาดไร้องค์ประกอบอื่นที่พึงมี ดังที่วิลเลียม ทีโอดอร์ ดี แบรี (William Theodore de Bary) ว่า "'รัฐธรรมนูญ' ของเจ้าชายโชโตะกุนั้นเน้นหลักพื้นฐานทางศีลธรรมและจรรยามากกว่าจะประมวลรายละเอียดกฎหมายและวิธีการบังคับใช้กฎหมายเอาไว้"
รัฐธรรมนูญสิบเจ็ดมาตรานี้เป็นกฎหมายอยู่จนมีการตราประมวลกฎหมายอาญาและปกครอง (Ritsuryō) ขึ้นเมื่อปลายศตวรรษที่ 17 แต่ก็มีข้อโต้แย้งว่า เนื้อความของรัฐธรรมนูญสิบเจ็ดมาตราที่ไม่ขัดหรือแย้งกับประมวลกฎหมายดังกล่าวและกฎหมายอื่น ๆ ในชั้นหลัง ย่อมมีผลใช้บังคับจนถึงปี 1890 และอาจมีผลอยู่ในปัจจุบันด้วย
พระวรวงศ์เธอ พระองค์เจ้าศุภโยคเกษม
มหาอำมาตย์เอก พระวรวงศ์เธอ พระองค์เจ้าศุภโยคเกษม (29 สิงหาคม พ.ศ. 2419 - พ.ศ. 2475) (พระนามเดิม:หม่อมเจ้าเณร เกษมศรี) พระโอรสในพระเจ้าบรมวงศ์เธอ พระองค์เจ้าเกษมศรีศุภโยค กรมหมื่นทิวากรวงศ์ประวัติ กับหม่อมเพิ่ม เกษมศรี ณ อยุธยา
พระองค์เจ้าศุภโยคเกษม มีพระนามเดิมว่า หม่อมเจ้าเณร เกษมศรี ประสูติเมื่อ 29 สิงหาคม พ.ศ. 2419 ทรงศึกษาในพระตำหนักสวนกุหลาบ จนเมื่อพระชันษาได้ 17 ปี ได้ทรงเข้ารับราชการในกรมบัญชาการ กระทรวงพระคลังมหาสมบัติ ทรงทำหน้าที่ตั้งแต่เสมียนจนได้ดำรงตำแหน่งอธิบดี เมื่อ พ.ศ 2464 ทรงได้รับพระราชทานฐานันดรศักดิ์เป็น พระวรวงศ์เธอ พระองค์เจ้าศุภโยคเกษม
ต่อมาได้ดำรงตำแหน่งปลัดทูลฉลอง และรองเสนาบดีของกระทรวงดังกล่าว โดยทรงดำรงตำแหน่งรองเสนาบดีเป็นสมัยแรกเมื่อวันที่ 17 มกราคม พ.ศ. 2465 - 26 ตุลาคม พ.ศ. 2472 และสมัยที่ 2 ตั้งแต่วันที่ 9 เมษายน พ.ศ. 2475 - 29 มิถุนายน พ.ศ. 2475 จนกระทั่งเปลี่ยนแปลงการปกครอง นอกจากนี้ได้ดำรงตำแหน่งกรรมการสภาป้องกันราชอาณาจักร สภาการคลัง สภาเผยแพร่พาณิชย์ สภากรรมการรักษาระราชบัญญัติระเบียบข้าราชการพลเรือน
เมื่อทรงออกจากราชการ ได้ประมาณ 6 - 7 เดือน ได้สิ้นพระชนม์ในปลายปี พ.ศ. 2475
เขตคังนัม
เขตคังนัม หรือ กังนัม (Hangul: 강남구; hanja: 江南區; RR: Gangnam-gu) เป็นหนึ่งใน 25 เขตที่อยู่ในกรุงโซล ความหมายของ ย่านนี้นั้น มีความหมายว่า "ฝั่งใต้ของแม่น้ำ" ในปี 2553 เขตคังนัมมีผู้คนอาศัยอยู่ปรมาณ 527,641 ซึ่งมากเป็น 1ใน 5 ย่านที่คนอาศัยมากที่สุดในกรุงโซล เขตคังนัมนั้นมีขนาดใหญ่เป็น อันดับ 3 ในโซล มีพื้นที่ประมาณ 39.5ตารางกิโลเมตร คังนัมเป็นหนึ่งในสามเขตของโซลซึ่งได้แก่ เขตซอโช เขต ซงพาซึ่งเมื่อทั้ง 3 เขตมารวมกันแล้วจะมีพื้นที่อยู่ประมาณ 120 กิโลเมตร และมีจำนวนประชากรทั้งสิ้น 1,567,881ของปี 2554 คิดเป็น20% ของพื้นที่และ 15% ของประชากรของโซล โดยในย่านคังนัมนั้นโดยส่วนมากจะเป็น โรงเรียน สถานศึกษาที่อยู่บริเวณย่านนี้ ส่วนสาเหตุที่ทำให้ที่ดินย่านนี้แพงก็เพราะว่า เป็นย่านใจกลางเมืองของโซลที่มีสภาพแวดล้อมที่ดีเช่น มีโรงเรียนที่มีชื่อเสียง รวมถึงยังมีสำนักงานของบริษัทมากมายมาตั้งอยู่ย่านนี้ ในปี 2550 เคยมีการจัดอันดับดับที่ดินในเขตคังนัมแพงเป็นอันดับ 10 ของโลก หากจะเปรียบเทียบกับกรุงเทพมหานคร ย่านนี้ก็อาจเปรียบได้กับย่านสีลม-สาทร
ในอดีต เขตคังนัมนั้นป็นเพียงหมู่บ้านธรรมดาที่ถูกล้อมรอบด้วยพื้นที่เกษตรกรรม เมื่อกาลเวลาผ่านไป ผลจากการเติบโตเศรษฐกิจในช่วงยุค 1970 ทำให้แผ่นดินย่านกังนัมกลายเป็นทอง กลายเป็นย่านธุรกิจ การค้า และเป็นที่อยู่อาศัยของคนมีอันจะกิน แต่คนในย่านนี้ก็จะถูกมองว่าเป็นเศรษฐีใหม่ แตกต่างจากย่านธุรกิจและที่ทำการรัฐบาลย่านเก่าที่ตั้งอยู่ฝั่งเหนือของแม่น้ำฮัน อันเป็นที่ตั้งของบ้านเรือนเก่าของขุนนาง และเศรษฐีเก่า ปัจจุบัน ย่านกังนัมเป็น 1 ใน 25 เขต ที่รวมกันเป็นโซล เมืองหลวงของเกาหลีใต้ มีประชากรอาศัยอยู่เพียง 1 เปอร์เซ็นต์ของโซล แต่ที่ดินในเขตกังนัมรวมกันแล้วมีมูลค่าสูงกว่าราคาที่ดินของเมืองปูซาน เมืองใหญ่อันดับสองของเกาหลีใต้เสียอีก ทั้งๆ ที่ปูซานเป็นเมืองท่าขนส่งสินค้า และเป็นเมืองอุตสาหกรรม
เกาหลีใต้ เป็นประเทศที่รู้จักในเรื่องของ มาตรฐานของการศึกษาที่สูงและ การแข่งขันที่รุนแรงของเด็กนักเรียนที่เตรียมตัวเข้ามหาวิทยาลัย กังนัมถือเป็นศูนย์รวมของการศึกษาซึ่งเป็นหนึ่งในปัจจัยชี้ขาดที่จะทำให้ กังนัม ถือเป็นเขตที่น่าสนใจที่สุด ในเกาหลีใต้ ในปี 2554 ประมาณ 6% ของ ผู้สมัครที่ประสบความสำเร็จใน มหาวิทยาลัยโซล ซึ่งถือเป็นมหาวิทยาลัยที่ดีที่สุดในเกาหลีใต้ มาจากเขตคังนัม ในขณะที่ประชากรในย่านคังนัม มีเพืยง 1% ของประชากรของประเทศ.ในปี 2551 ,อัตราเฉลี่ยของนักเรียนที่พักอาศัยในย่าน คังนัม ได้ไปศึกษาต่อที่ต่างประเทศอยู่ที่ 22.7 ต่อ 1,000 ในขณะที่อัตราส่วนค่าเฉลี่ยของประเทศใน เวลาเดียวกันก็เป็นเพียง 3.6 ต่อ 1,000 คน .ที่สำคัญชื่อเสียงย่านคังนัมในต่างประเทศ ได้กลายเป็นปลายทางยอดนิยมสำหรับนักเรียนต่างชาติที่ กำลังมองหาที่เรียนภาษาเกาหลี การศึกษา การท่องเที่ยว
คังนัม เป็นที่รู้จักไปทั่วโลกในปี 2555 จากซิงเกิล "Gangnam Style" เคป๊อปที่ได้รับความนิยมไปทั่วโลก จากไซ ซึ่งเกิดในเขตนี้ โดยเนื้อหาเพลงต้องการบอกกล่าวถึง วิถีชีวิตผู้คนในเขตนี้ที่ฟุ้งเฟ้อ
วอลเลย์บอลหญิงชิงแชมป์แอฟริกา 2003
วอลเลย์บอลหญิงชิงแชมป์แอฟริกา 2003 () เป็นการแข่งขันวอลเลย์บอลหญิงระดับทวีปแอฟริกา จำนวน 8 ทีม จัดขึ้นที่ ไนโรบี ประเทศเคนยา ระหว่างวันที่ 16-23 สิงหาคม 2003
วอลเลย์บอลหญิงชิงแชมป์แอฟริกา 2013
วอลเลย์บอลหญิงชิงแชมป์แอฟริกา 2013 () เป็นการแข่งขันวอลเลย์บอลหญิง จำนวน 6 ทีม จัดขึ้นที่ ไนโรบี ประเทศเคนยา ระหว่างวันที่ 14-19 กันยายน 2013 ทีมชนะเลิศจะผ่านการคัดเลือกเพื่อเข้าแข่งขันวอลเลย์บอลเวิลด์กรังด์ปรีซ์ 2014
ทีมที่เข้าร่วมการแข่งขันในครั้งนี้ มีทั้งหมด 6 ทีม ได้แก่การแข่งขันในครั้งนี้เป็นการแข่งแบบพบกันหมด แต่ละทีมจะต้องแข่งขันทั้งหมด 5 แมตช์ ทีมใดที่มีคะแนนสูงที่สุดจากการแข่งขันที่แข่งมา จะเป็นทีมชนะเลิศในการแข่งขันครั้งนี้สมาชิกในทีม:
Jane Wacu, 
Evelyn Makuto, 
Esther Gatere, 
Diana Khisa,
Ruth Jepngetich, 
Janet Wanja, 
Violet Makuto,
Elizabeth Wanyama (L),
Mercy Moim, 
Brackcides Khadambi, 
Gaudencia Makokha, 
Monica Biama,
ผู้ฝึกสอน: David Lungaho
วอลเลย์บอลหญิงชิงแชมป์แอฟริกา 2011
วอลเลย์บอลหญิงชิงแชมป์แอฟริกา 2011 () เป็นการแข่งขันวอลเลย์บอลหญิง จำนวน 9 ทีม ระหว่างวันที่ 17-24 สิงหาคม 2011 ที่ ไนโรบี ประเทศเคนยา ผู้ชนะเลิศในการแข่งขันครั้งนี้จะได้สิทธิ์เข้าแข่งขันวอลเลย์บอลหญิงเวิลด์คัพ 2011 ที่ประเทศญี่ปุ่น ระหว่างวันที่ 4-18 พฤศจิกายน 2011
วอลเลย์บอลหญิงชิงแชมป์แอฟริกา 2009
วอลเลย์บอลหญิงชิงแชมป์แอฟริกา 2009 () เป็นการแข่งขันวอลเลย์บอลหญิง จำนวน 6 ทีม ระหว่างวันที่ 3-8 ตุลาคม 2009 ที่เมืองบลีดา ประเทศแอลจีเรีย
ก้องไพร ลูกเพชร
ก้องไพร ลูกเพชร มีชื่อจริงว่า บัญญัติ มีมาก (18 ธันวาคม พ.ศ. 2485 - 18 เมษายน พ.ศ. 2554) เป็นชาวตำบลบางจาก อำเภอเมืองเพชรบุรี จังหวัดเพชรบุรี เป็นบุตรของสอนและพิน มีมาก เป็นบุตรคนที่ 4 ในจำนวน 5 คน ก้องไพรชอบการร้องเพลงและฟังเพลงมาตั้งแต่สมัยเด็ก ๆ ว่ากันว่าถึงขนาดหิ้ววิทยุติดตัวไปด้วยเวลาไปช่วยคุณแม่คุณแม่ทำนา เมื่อย่างเข้าสู่วัยรุ่นความใฝ่ฝันที่อยากจะเป็นนักร้องจึงไปสมัครกับคณะของ ศักดิ์ โกศล, ผาสุข - อารีวรรณ วัฒนารมย์ โดยใช้ชื่อในครั้งนั้นว่า "ตาล อ้อยเพชร" อยู่มาระยะหนึ่งครูศักดิ์ โกศล และ ผาสุข วัฒนารมณ์ เห็นว่ามีสุ่มเสียงดีจึงพาไปฝากกับ ครูสุรพล สมบัติเจริญ ครูสุรพลรับไว้เป็นศิษย์ฝ่ายชายรุ่นท้ายๆ ในช่วงนั้นประมาณปี 2508 ก้องไพรเคยเล่าให้ฟังในรายการของ “พี่สัมพันธ์ พัทลุง” ว่า “ครูสุรพลท่านก็ไม่ได้บอกว่ารับแบบตรงๆหรอก แต่ท่านจะดูพฤติกรรมของนักร้องแต่ละคนด้วยว่ามีลักษณะเป็นอย่างไร มีนิสัยใจคอเป็นอย่างไร หลายๆครั้งที่ได้ป้อนน้ำป้อนข้าวและเล่นกับลูกๆของครูสุรพล (คุณสุรชาติ / สุรเดช สมบัติเจริญ) จนครูสุรพลมองเห็นว่าเป็นคนที่อัธยาศัยใช้ได้ ครูจึงได้นัดให้ไปงานที่วงจะทำการแสดงคือที่ อ.หัวรอ และให้ไปขึ้นรถแถวๆบ่อนไก่ คุณก้องไพรเล่าต่ออีกว่า ท่านไม่รู้จักหรอกว่าบ่อนไก่อยู่ตรงไหนเพราะเพิ่งมาจากต่างจังหวัดต้องถามจากคนรู้จักเอา ไปถึงที่วัดแล้วไม่ทราบว่าเขาต้องทำอย่างไรกันบ้าง จนมาถึงคิวที่ต้องออกไปร้อง ครูสุรพล ประกาศหน้าเวทีเลยว่าพบกับนักร้องเสียงดีคนใหม่ของวง “ก้องไพร ลูกเพชร” ซึ่งก้องไพรเองก็ยังไม่รู้ว่าคือตัวของก้องไพรเอง เพราะครูสุรพลไม่ได้บอกไว้ จนครูบุญเกตุ เสงี่ยมงาม บอกว่าครูเรียกนักร้องใหม่ไปร้องแล้วแต่ก็ผ่านไปได้ด้วยดี โดยเพลงที่ร้องในครั้งนั้นคือเพลง "เปลี่ยวทรวง" ของไพรวัลย์ ลูกเพชร โดยระยะแรกที่ยังไม่ได้มีเพลงเป็นของตัวเองก็จะร้องเพลงของไพรวัลย์ ในแนวลิเก เป็นหลักไม่ว่าจะเป็นเพลง "สะกิดใจดาว" "เปลี่ยวทรวง" เป็นต้น
จนกระทั่งเช้าวันที่ 18 เมษายน พ.ศ. 2554 ก้องไพร ลูกเพชร ก็จากวงการเพลงลูกทุ่งไปด้วยอาการหัวใจวาย ศิริอายุ 69 ปี
ผลงานเพลงที่บันทึกเสียงไว้
ฯลฯ
กังวาลไพร ลูกเพชร
กังวาลไพร ลูกเพชร (28 มกราคม พ.ศ. 2487 -) หรือชื่อจริง ปัญญา ชูไพฑูรย์ เป็นคนตำบลท่าทราย อำเภอเมืองเพชรบุรี จังหวัดเพชรบุรี เรียนจบมัธยมศึกษาปีที่ 6 คิดจะเรียนต่อทางด้านศิลปะที่โรงเรียนเพาะช่างในสมัยนั้น แต่โชคไม่ดีสอบไม่ติดในระหว่างเรียนชอบร้องรำทำเพลงแม้จะไม่จริงจังนัก กังวาลไพรมักจะถ่อมตัวว่าเสียงไม่ดีร้องเพลงไม่ค่อยเก่ง เพื่อนร่วมชั้นเรียนที่ร้องเพลงเก่ง ๆ มีหลายคนเช่น รุ่งเพชร แหลมสิงห์ เป็นต้น แต่เขาก็ยังได้เป็นนักร้องประจำวงดนตรีของโรงเรียน
กังวาลไพร ลูกเพชร อยู่กับครูสุรพล สมบัติเจริญจนถึงวินาทีสุดท้ายที่ครูเสียชีวิตและยังอยู่กับวงต่อมาระยะหนึ่งก่อนจะแยกตัวมาก่อตั้งวงศิษย์สุรพล ช่วงนี้เขาอัดแผ่นเองหลายเพลง เช่น วอนผีพ่อ, เสียแล้วเสียไป ฯลฯ ทำให้พอมีชื่อเสียงและมาได้เพลงของชาตรี ศรีชล ได้มอบให้เช่น อยากกินลม, ลมว่าว, ใจจะขาด เป็นต้น
อยากดัง เป็นเพลงที่สร้างชื่อเสียงอีกเพลงหนึ่ง แต่งโดยครูสมาน เมืองราช กังวาลไพรเคยตั้งวงเป็นหัวหน้าวงเดินสายทั่วประเทศมาแล้ว และแสดงภาพยนตร์เป็นตัวเอกอีกหลายเรื่อง เช่น ฝนใต้, มนต์ปาริชาติ เป็นต้น
โพสพ
โพสพ บ้างเรียก โพสี ภาษาถิ่นพายัพและอีสานว่า โคสก หรือ เสื้อนา เสื้อไร่ ภาษาไทลื้อว่า ย่าขวัญข้าว ภาษากะเหรี่ยงว่า ภี่บือโหย่ หรือ ผีบือโย ภาษามลายูปัตตานีว่า มะฮียัง (Mak Hiang) เป็นเทพเจ้าแห่งข้าวตามคติความเชื่อของไทย โพสพตามความเชื่อแต่เดิมเป็นเทวสตรี แต่ภายหลังได้มีคติปรากฏเป็นบุรุษเพศคู่กัน มีปลาเป็นพาหนะ
นอกจากนี้ยังปรากฏใน "โคลงทวาทศมาส" ออกนามว่า "พระไพศภ" "พระไพศพ" หรือ "พระไพสพ" และปรากฏอยู่ในพระอายการเบ็ดเสร็จ ในกฎหมายตราสามดวง ในช่วงต้นกรุงรัตนโกสินทร์ ที่รัชกาลที่ 1 โปรดเกล้าให้ชำระ
มีพิธีกรรมบูชาแม่โพสพ โดยทำ "เฉลว" ในหน้านา ด้วยมีความเชื่อว่าแม่โพสพจะบันดาลให้วิถีชีวิตของพวกเขาพออยู่พอกิน เป็นมิ่งขวัญของชาวนาในยุ้งฉาง
แม่โพสพมีลักษณะ "...เป็นหญิงสาวท่าทางอ่อนช้อยสวยงาม ภาพของนางที่สร้างขึ้นเพื่อเคารพบูชาเป็นท่านั่งพับเพียบ มือขวาถือรวงข้าวมือซ้ายถือถุงข้าว แต่งกายนุ่งผ้าถุงห่มผ้าสไบเฉียงแบบหญิงในวังสมัยก่อน" แม้พระแม่โพสพจะมีมาเนิ่นนานก่อนการรับศาสนาพราหมณ์แต่ถือกันว่าเป็นพระภาคหนึ่งของพระลักษมี บ้างก็ว่าเดิมเป็นชายาองค์หนึ่งของพระอินทร์ ชื่อ "พระสวเทวี" (เพื่อโยงชื่อโพสพเข้ากับชื่อชายาพระอินทร์ นั่นคือให้ 'สพ' แผลงมาจาก 'สว' ส่วน โพอาจจะมาจากชื่อ ไพสพ ของเทวดารักษาทิศอีสาน) บ้างก็ว่าคือท้าวกุเวร หรือท้าวเวสสุวรรณ เทพเจ้าประจำทิศเหนือ ซึ่งเป็นคติที่รับมาจากอินเดีย โดยท้าวกุเวรนั้นเป็นบุรุษรูปร่างอ้วนท้วน พุงพลุ้ย ในพระหัตถ์ถือถุงเงิน ด้วยเป็นเทพเจ้าแห่งทรัพย์สิน แต่ไทยปรับเปลี่ยนมาเป็นเทวสตรี และกลายเป็นเทพเจ้าแห่งข้าว
ปัจจุบันการบูชาแม่โพสพได้สร่างซาลงไป โดยเฉพาะชาวไทยเชื้อสายมลายูที่เลิกการบูชาโพสพเพราะขัดกับหลักศาสนาอิสลาม ต่อมาสมเด็จพระนางเจ้าสิริกิติ์ พระบรมราชินีนาถได้ทรงอุปถัมภ์พิธีกรรมโบราณนี้เมื่อเดือนสิงหาคม พ.ศ. 2551 บางหมู่บ้านก็มีสตรีแต่งกายเป็นพระแม่โพสพช่วงเทศกาลหรืองานเฉลิมฉลองในท้องถิ่น
นอกจากแม่โพสพที่เป็นเทพเจ้าแห่งข้าวตามคติความเชื่อของไทยแล้ว ยังมีเทพเจ้าแห่งข้าวที่ใกล้เคียงกับพระแม่โพสพคือ "เทวีศรี" ซึ่งเป็นเทพแห่งข้าวตามความเชื่อของชาวชวา, ซุนดา และบาหลี ในประเทศอินโดนีเซีย และ "โปอีโนนอการ์" (Po Ino Nogar) เทพเจ้าแห่งข้าวตามคติของชาวจามซึ่งเป็นชนกลุ่มน้อยในประเทศประเทศกัมพูชา และเวียดนาม
ชายธง ทรงพล
ชายธง ทรงพล มีชื่อจริงว่า นายอรัญ สุทธิสุข เป็นชาวตำบลบางมัญ อำเภอเมืองสิงห์บุรี จังหวัดสิงห์บุรี เจ้าของเพลงปูไข่ไก่หลง เพลงรางวัลกึ่งศตวรรษลูกทุ่งไทย พ.ศ. 2534
เมื่อวันที่ 2 กรกฎาคม พ.ศ. 2555 มีข่าวว่าสมาคมลูกทุ่งหาเงินช่วย ชายธง ทรงพล เจ้าของเสียงเพลง "ปูไข่ไก่หลง" และเพลง "ผู้หญิงหน้าเงิน" ที่เคยโด่งดังในอดีต เพราะล้มป่วยด้วยโรคเส้นเลือดในสมองแตก ต้องนอนพักรักษาตัวอยู่นาน เมื่อนักข่าวเดินทางไปถึงพบกับนายอรัญ สุทธิสุข (ชายธง ทรงพล) และนางอุไร อบรม (คนดูแล) โดยชายธง มีอาการปากเบี้ยว เวลาเดินไปไหนมาไหนต้องมีคนพยุง เนื่องจากเกิดอาการหน้ามืดบ่อยครั้ง หลังจากเกิดอุบัติเหตุรถคว่ำที่จังหวัดชัยภูมิ เมื่อ 20 ปีที่แล้ว
คาร์ล สลิม
คาร์ล สลิม (; 9 กุมภาพันธ์ ค.ศ. 1962 — 26 มกราคม ค.ศ. 2014) เป็นนักธุรกิจและกรรมการผู้จัดการของทาทา มอเตอร์ส ชาวอังกฤษ ตั้งแต่เดือนตุลาคม ค.ศ. 2012 จนกระทั่งเสียชีวิตใน ค.ศ. 2014 โดยก่อนที่จะเข้าร่วมทาทา มอเตอร์ส สลิมได้เป็นรองประธานบริหารเอสจีเอ็มดับเบิลยูมอเตอร์ส ประเทศจีน และเป็นทั้งประธาน, กรรมการผู้จัดการ และคณะกรรมการบริษัทของเจเนรัลมอเตอร์ ประเทศอินเดีย ระหว่างปี ค.ศ. 2007 และ 2011 ทั้งนี้ เขาเป็นศิษย์เก่าของมหาวิทยาลัยสแตนฟอร์ดและได้รับทุนสโลน
สลิมเสียชีวิตเมื่อวันที่ 26 มกราคม ค.ศ. 2014 ที่กรุงเทพมหานคร ประเทศไทย โดยเขาได้ตกมาจากชั้น 22 ลงสู่ชั้น 4 ของโรงแรมแชงกรีล่า ในกรุงเทพมหานคร ที่ซึ่งเขาได้เข้าร่วมการประชุมของทาทา มอเตอร์ส ประเทศไทย
พญากระรอกบินลาว
พญากระรอกบินลาว (; ) เป็นกระรอกบินขนาดใหญ่ชนิดหนึ่ง
พญากระรอกบินลาว จัดอยู่ในสกุล "Biswamoyopterus" ซึ่งนับเป็นชนิดที่สองในสกุลนี้ หลังจากชนิดแรกถูกค้นพบครั้งแรกที่อินเดียเมื่อปี ค.ศ. 1981 เป็นกระรอกบินขนาดใหญ่ มีความยาวจากหัวถึงหาง 107.5 เซนติเมตร น้ำหนัก 1.8 กิโลกรัม อาศัยอยู่ในป่าดิบลึก โดยถูกเก็บตัวอย่างแรกได้เมื่อเดือนกันยายน ค.ศ. 2012 ที่ตลาดสดในเมืองปากกะดิ่ง แขวงบอลิคำไซ ในภาคกลางของประเทศลาว นับเป็นกระรอกที่หายาก
ได้ถูกศึกษาและบรรยายทางวิทยาศาสตร์โดยนักวิจัยนานาชาติจากประเทศไทย (คณะวิทยาศาสตร์ มหาวิทยาลัยสงขลานครินทร์), ลาว และ สหราชอาณาจักร
รายพระนามอิหม่ามและพระมหากษัตริย์เยเมน
ตำแหน่งอิหม่ามแห่งเยเมนก่อตั้งเมื่อปีค.ศ. 987 และถูกแยกเป็นเหนือใต้ในปี ค.ศ. 1918 โดยเยเมนเหนือปกครองด้วยระบอบอิหม่ามส่วนทางใต้แตกแยกเป็นหลายๆรัฐ ตำแหน่งอิหม่ามแห่งเยเมนถูกยกเป็นกษัตริย์แห่งเยเมนในปีค.ศ. 1948 ระบอบกษัตริย์เยเมนล่มสลายในปีค.ศ.1967
มีเกล บีลา อูบัช
มีเกล บีลา อูบัช (; ค.ศ. 1972 —) เป็นนักกีฬาขี่ม้าชาวสเปน เขาชนะรางวัลเหรียญทองจากการแข่งกีฬาขี่ม้ามาราธอนชิงแชมป์โลก 2006 ประเภทบุคคล ที่อาเคิน ประเทศเยอรมนี ใน ค.ศ. 2006 นอกจากนี้ เขายังได้รับรางวัลเหรียญทองจากการขี่ม้ามาราธอนชิงแชมป์ยุโรปใน ค.ศ. 1999
มิสแกรนด์อินเตอร์เนชันแนล
มิสแกรนด์อินเตอร์เนชันแนล () เป็นการประกวดนางงามนานาชาติที่จัดขึ้นเพื่อรณรงค์หยุดการทำสงคราม จัดตั้งโดย ณวัฒน์ อิสรไกรศีล สำหรับผู้ที่ได้รับตำแหน่งมิสแกรนด์อินเตอร์เนชันแนล จะได้ครองมงกุฎและเงินรางวัลมูลค่า 40,000 ดอลลาร์สหรัฐ ในปีแรก และสิทธิในการครอบครองที่พักคอนโดมิเนียม ตลอดการปฏิบัติภารกิจ 1 ปี และพร้อมปฏิบัติภารกิจ "Stop the War and Violence" หรือ "ยุติสงครามและความรุนแรง"
การแข่งขันจะคัดเลือกสาวงามจากประเทศที่ส่งเข้าประกวด โดยผ่านรอบ Prelimnary ซึ่งคะแนนจากส่วนนี้จะส่งผลต่อการเข้ารอบในวันประกวดจริง โดยจะแยกเป็นคะแนนที่มาจาก การเดินชุดว่ายน้ำ (Swimming Suit), การเดินชุดราตรี (Evening Gown) และการสัมภาษณ์ต่อหน้าคณะกรรมการ โดยเมื่อจบจากรอบนี้ ในวันประกวดจริง จะมีการประกาศผู้ที่ได้คะแนนสะสมจากรอบ Prelimnary ที่สูงสุด 20 อันดับ เพื่อเข้ารอบ 20 คนสุดท้าย (Semifinalist) จากนั้นผู้เข้าประกวดทั้ง 20 คนจะต้องเดินประกวดในชุดว่ายน้ำ เพื่อคัดเข้ารอบ 10 คนต่อไป โดยรอบ 10 คนสุดท้ายจะเป็นการพูด Stop the War and Violence ในความคิดของตนเพื่อเข้ารอบ 5 คนสุดท้าย และผู้เข้ารอบ 5 คนสุดท้าย จะต้องตอบคำถามจากคณะกรรมการ โดยคำถามที่แตกต่างกันหรือเหมือนกัน(บางปี) ก่อนที่กรรมการแต่ละคน จะพิจารณาถึงความเหมาะสมในตำแหน่งต่างๆ และเป็นผลการตัดสินออกมาว่าใครจะได้ตำแหน่ง
เจก โรเบิตส์
เออร์เลียน สมิธ จูเนียร์ (Aurelian Smith, Jr) เกิดวันที่ 30 พฤษภาคม ค.ศ. 1955 อดีตนักมวยปล้ำอาชีพชาวอเมริกัน สังกัดWWE ใช้ชื่อว่า เจก "เดอะสเนก" โรเบิตส์ (Jake "The Snake" Roberts) ปัจจุบันได้เข้าสู่หอเกียรติยศดับเบิลยูดับเบิลยูอี ประจำปี 2014
'เจก "เดอะสเนก" โรเบิตส์ ชื่อนี้แฟนมวยปล้ำรุ่นเก่าสมัยที่ยังเป็นชื่อค่าย WWF รู้จักดีแน่นอน นอกเหนือจากจะมาพร้อมกับงูคู่ใจที่ยัดไว้ในกระสอบส่วนตัว เขายังเป็นผู้คิดค้นท่าที่รุนแรงที่สุดท่านึงของวงการ ที่ยังคงใช้กันมาอย่างแพร่หลายจนถึงทุกวันนี้ นั่นคือท่า DDT ไม้ตายของเขานั่นเอง
เขาคือลูกชายของกริซลี สมิธ ตำนานของ WWE โดยเจ๊คเริ่มต้นอาชีพด้วยการเป็นกรรมการบนเวที จากนั้นเขาก็ร่วมเดินทางกับค่ายสแตมพีด เรสลิ่ง ไปทั่วโซนตะวันออกเฉียงใต้ของประเทศสหรัฐฯ พร้อมกับค่อยๆ สั่งสมชื่อเสียงในฐานะนักมวยปล้ำผู้เชี่ยวชาญ และมีเทคนิคดีที่สุดคนนึง
เจ้าของฉายา "เดอะสเนก" เปิดตัวกับ WWE ครั้งแรกเมื่อปี 1986 พร้อมกับงูหลามของเขาที่ชื่อเดเมี่ยน โดยหลังจากใส่ DDT จัดการคู่แข่งได้แล้ว เจ๊ค ก็มักจะปล่อยงูของเขาออกมาใส่บนตัวคู่ปล้ำที่นอนอยู่ ตลอดอาชีพก็มีการเปิดศึกกับคนอื่นๆ ไปเรื่อย ทั้ง ริคกี้ "เดอะ ดรากอนส์" สตีมโบท, ฮ็องกี้ ท็องค์ แมน, ริค มาร์เทล, "มาโชแมน" แรนดี้ ซาเวจ, "ราวิชิ่ง" ริค รู้ด หรือแม้แต่ ดิอันเดอร์เทเกอร์ แต่ก็เป็นเรื่องน่าเหลือเชื่อเหมือนกันที่ เจ๊ค นั้นไม่เคยครองแชมป์อะไรเลยใน WWE
มาที่เรื่องงูๆ กันบ้าง เจ๊ค โรเบิร์ตส์ ใช้งูหลักๆ ทั้งหมด 3 ตัวตลอดอาชีพการปล้ำ เริ่มตั้งแต่ เดเมี่ยน, ลูซิเฟอร์ และ เรฟเวเลชั่นส์ โดยเจ้าอสรพิษนี่เองที่มันกลายเป็นสัญลักษณ์ประจำตัวของเขาไปแล้ว แต่เชื่อหรือไม่ ครั้งนึง เจ๊ค เคยเปิดใจหมดเปลือกว่าเขาไม่ได้เป็นคนรักงู ที่จริงน่ะทั้งเกลียด และกลัวหน่อยๆ ด้วยซ้ำ แต่มันเป็นไอเดียของ วินซ์ แม็คแมน ที่ผุดเรื่องงูนี้ขึ้นมาตั้งแต่แรก แล้วเขาเอาด้วย ยิ่งไปกว่านั้นยังมีการแฉอีกว่าจริงๆ แล้วงูที่เขาใช้มันไม่ได้มีแค่สามตัวนี้หรอก เพราะทาง WWE จะเช่างูตัวใหม่มาให้ เจ๊ค ทุกครั้งเวลาไปทัวร์แต่ละที่ ฉะนั้นไอ้เจ้าเดเมี่ยนนี่มันอาจจะมีเป็นสิบเป็นร้อยตัวมาแล้วก็ได้
เจ๊ค หายหน้าไปจาก WWE แบบระยะยาวในปี 1997 โดยสร้างความช็อกกลับมาปรากฏตัวอีกครั้งปี 2005 ในศึก RAW ที่มาออกปากเตือน แรนดี ออร์ตัน ซึ่งตอนนั้นมีฉายา Legend Killer ว่าการเจอกับอันเดอร์เทเกอร์ในเรสเซิลเมเนียนั้นมันไม่ใช่เรื่องสนุกเลย คงเป็นการมาเพื่อการตลาดเท่านั้น เพราะในเดือนพฤศจิกายนของปีนั้น WWE ได้ออกวางขายดีวีดีที่ชื่อว่า Jake The Snake Roberts : Pick Your Poison ทันที
ธนา พาโชค
ธนา พาโชค มีชื่อจริงว่า ธนะโชติ ปวลักษณ์ เป็นชาวอำเภอสตึก จังหวัดบุรีรัมย์ ก่อนเป็นนักร้องได้ประกอบอาชีพปะยาง ที่จังหวัดนครปฐม จนกระทั่งชวิตผกผันได้ไปเป็นนักร้องประจำวงพิมพา พรศิริ และจึงได้เป็นนักร้องโด่งดัง จากเพลง ขอแค่มอง (รักคนชื่อต้อย) ซึ่งแต่งโดย สรเพชร ภิญโญ
ธนา อยู่กับวงพิมพา พรศิริ ร่วม 13 ปี จนกระทั่งวงยุบ และธนาไปร้องเพลงตามห้องอาหาร และต่างจังหวัดแต่ก็ไม่ประความสำเร็จ ปัจจุบันทำธุรกิจส่วนตัว ที่ตำบลทุ่งยาว อำเภอปะเหลียน จังหวัดตรัง
สรเพชร ภิญโญ
สรเพชร ภิญโญ มีชื่อจริงว่า เสมอ จินดา เรียนหนังสือจบชั้น ป.4 แล้วอยากเป็นนักร้องแต่ไปสมัครที่ใหนก็ไม่มีใครรับ จนมีโอกาสได้พบกับ สวาท ศรีอุดร นักจัดรายการวิทยุชื่อดังในนาม "ดอนเจดีย์" จึงได้รับการสนับสนุน ได้บันทึกเสียงเพลงแรกชื่อ "ส่งสารถึงโฆษก" โดยแต่งเพลงเองเพราะไม่มีใครยอมเพลงเขาจนกระทั่งนายห้างสุชัย วงศ์ดำเนินสะดวก บริษัทจรเข้โปรโมชั่น ทนรำคาญไม่ใหวจึงซื้อมาสเตอร์เพลงเอาไว้โดยไม่คิดจะออกเทป เป็นจังหวะพอดีที่ขาดเทปวางตลาด นายห้างสุชัยจึงนำเพลงของสรเพชร ภิญโญ ออกขัดตาทัพ ใครจะเชื่อว่าเทปที่ออกวางแบบเสียไม่ได้จะทำให้ยอดขายเกินล้านตลับ นับเป็นประวัติศาสตร์ของวงการเพลงลูกทุ่งที่ต้องจารึก และเทปชุดนี้คือ "หนุ่มนาข้าว สาวนาเกลือ" ทำให้สรเพชร ภิญโญ - น้องนุช ดวงชีวัน มีชื่อเสียงหอมฟุ้งขึ้นมาราวปฏิหาริย์ จากนั้นก็มีเพลงดังตามอีกมากมาย เช่น หนุ่มนาข้าว สาวนาเกลือ , ผัวเมียพอๆ กัน, ทุยอดหญ้าข้าอดข้าว, ตามหาศันสนีย์ , แบ่งลูกคนละครึ่ง, หนุ่มโคราชขาดรัก เป็นต้น
ปัจจุบันสรเพชร ภิญโญ แต่งเพลงผู้อยู่เบื้องหลังความสำเร็จของนักร้องทั้งภาคอีสาน
แอร์เอเชียเซสต์
แอร์เอเชียเซสต์ เดิมรู้จักกันในนาม สายการบินเซสต์ แอร์ และ สายการบินเอเชี่ยน สปิริต เป็นส่วนหนึ่งของ แอร์เอเชียฟิลิปปินส์ ได้รับการบริหารงานโดย นายไมเคิล โรเมโร (ประธานกรรมการ) เป็นสายการบินราคาประหยัด ในประเทศฟิลิปปินส์ มีฐานการบินอยู่ที่ ท่าอากาศยานนานาชาตินินอย อาคิโน , กรุงมะนิลา , ประเทศฟิลิปปินส์ โดยให้บริการเที่ยวบินภายในประเทศและระหว่างประเทศ สายการบินแอร์เอเชียเซสต์ เริ่มต้นมาจากการร่วมลงทุนของ สายการบินเซสต์ แอร์ และ สายการบินแอร์เอเชีย และมีการเปลื่ยนชื่อเป็น สายการบินแอร์เอเชียเซสต์
หลังจากการเข้าร่วมเป็นพันธมิตรทางการบินระหว่าง แอร์เอเชียฟิลิปปินส์ และ สายการบินเซสต์ แอร์ ก็ได้มีการเปลี่ยนชื่อ สายการบินเซสต์ แอร์เดิมให้เป็น แอร์เอเชียเซสต์ โดย แอร์เอเชียเซสต์ ให้บริการที่ ท่าอากาศยานนานาชาตินินอย อาคิโน , กรุงมะนิลา และ แอร์เอเชียฟิลิปปินส์ ให้บริการที่ ท่าอากาศยานนานาชาติคลาร์ค , กรุงมะนิลา 
ปัจจุบัน แอร์เอเชียฟิลิปปินส์ ได้ย้ายมาให้บริการที่ท่าอากาศยานนานาชาตินินอย อาคิโน , กรุงมะนิลา โดยมีเที่ยวบินร่วมกันกับ แอร์เอเชียเซสต์ จำนวน 3 เส้นทางบิน
แอร์เอเชียเซสต์ จะเริ่มดำเนินการในนาม แอร์เอเชียเซสต์ เมื่อวันที่ 16 เดือนสิงหาคม พ.ศ. 2556 โดยจุดหมายปลายทางดังต่อไปนี้จำนวนฝูงบินของสายการบินแอร์เอเชียเซสต์ วันที่ 20 มกราคม พ.ศ. 2557
กลุ่มแอร์เอเชีย กลุ่มแอร์เอเชียเป็นกลุ่มสายการบินต้นทุนต่ำรายใหญ่ที่สุดในภูมิภาคเอเชียที่ดำเนินการโดยฝูงบินแอร์บัสทั้งหมด โดยสายการบินยังเป็นลูกค้าเครื่องบินตระกูล เอ320 รายใหญ่ที่สุดด้วยคำสั่งซื้อเครื่องบินทั้งหมด 475 ลำ แบ่งออกเป็น เอ320 นีโอ จำนวน 264 ลำ และเอ320 ซีโอ จำนวน 211 ลำ แอร์เอเชียเอ็กซ์ สั่งซื้อเครื่องบินลำตัวกว้าง เอ330-300 จำนวน 26 ลำ และ เอ350 เอ็กซ์ดับเบิลยูบีอีกจำนวน 10 ลำ ปัจจุบันเครื่องบินแอร์บัสทั้งสิ้น 141 ลำกำลังให้บริการจาก 16 ฐานการบินของกลุ่มแอร์เอเชีย ( ไทยแอร์เอเชีย FD, แอร์เอเชียมาเลเซีย AK, อินโดนีเซียแอร์เอเชีย QZ, แอร์เอเชียเจแปน JW, แอร์เอเชียฟิลิปปินส์ PQ,  แอร์เอเชียเซสต์ Z2, แอร์เอเชีย เอกซ์ D7 )
แบร์นาร์ ปัสกุอาล
แบร์นาร์ ปัสกุอาล (; 10 เมษายน ค.ศ. 1967 — ) เป็นอดีตนักฟุตบอลชาวฝรั่งเศส โดยเขาทำหน้าที่ในตำแหน่งกองหลัง ปัจจุบันเขาเป็นผู้ช่วยผู้จัดการร่วมกับเลออาฟวร์ อาเซ
ปัสกุอาลเริ่มอาชีพของเขากับอาแอ็ส โบแว ก่อนจะเข้าร่วมทีมกับเลออาฟวร์ อาเซใน ค.ศ. 1993 ภายหลังจากการทำหน้าที่ห้าฤดูกาลร่วมกับเลออาฟวร์ อาเซ ปัสกุอาลก็ได้ย้ายไปอยู่ร่วมกับทีมดันดียูไนเต็ดของฝั่งสกอต โดยใช้ช่วงชีวิตสองปีอยู่ที่สนามฟุตบอลแทนนาไดซ์ และเขาได้ออกจากทีมดังกล่าวใน ค.ศ. 2000 นอกจากนี้ ปัสกุอาลยังได้เข้าแข่งขันฟุตบอลชายหาดที่ประเทศไทยใน ค.ศ. 2000 ร่วมกับทีมชาติฝรั่งเศส โดยเขาเป็นผู้ยิงประตูร่วมกับผู้ทำแฮตทริกชื่อ อีริค คันโตนา
อินทร์กรแก้ว ศิรวัชรินทร์
อินทร์กรแก้ว ศิรวัชรินทร์ (ชื่อเล่น: กุ๊กกิ๊ก) นักแสดง นางแบบชาวไทย เข้าสู่วงการโดยการประกวดมิสไทยแลนด์ยูนิเวิร์ส 2547
อินทร์กรแก้ว ศิรวัชรินทร์ (ชื่อเล่น: กุ๊กกิ๊ก) เกิดเมื่อวันที่ 29 มกราคม พ.ศ. 2530 เป็นนักแสดงและนางแบบชาวไทย เริ่มเป็นที่รู้จักโดยการได้รับตำแหน่ง "งามอย่างไทย" จากเวทีประกวดมิสไทยแลนด์ยูนิเวิร์ส ปี 2547 จากนั้นก็ได้เป็นนักแสดงทางสถานีโทรทัศน์สีกองทัพบกช่อง 7
ด้านการศึกษา จบการศึกษาระดับมัธยมศึกษาจาก โรงเรียนวัดนวลนรดิศ และสำเร็จการศึกษาระดับปริญญาตรีจาก คณะศิลปกรรมศาสตร์ มหาวิทยาลัยศรีนครินทรวิโรฒ เอกการแสดง
เริ่มมีชื่อเสียงจากการแสดงละครทางสถานีโทรทัศน์สีกองทัพบกช่อง 7 มีผลงานละครโรทัศน์เรื่องแรกคือ "รวมพลคนก้นบาตร" และมีละครอย่างต่อเนื่องอาทิ "เพลิงพายุ", "สาวเต็มพิกัด", "สาวน้อยอ้อยควั่น" เป็นต้น หลังจากที่หมดสัญญากับช่อง 7 แล้ว ก็มีผลงานทางช่อง 3 เรื่อง "ผู้การเรือเร่"
และที่เรียกเสียงฮือฮาที่สุดคงจะเป็นการถ่ายแบบแนวเซ็กซี่ให้กับนิตยสารฉบับหนึ่ง จนกลายเป็นทอล์กออฟเดอะทาวน์ให้ใครต่อใครพูดถึง เพราะไม่มีใครคาดคิดว่าสาวใสๆ อย่างเธอจะกล้าลุกขึ้นมาสลัดผ้าถ่ายเซ็กซี่
อิลิมิเนชั่น แชมเบอร์ (2014)
อิลิมิเนชั่น แชมเบอร์ (2014) () เป็นรายการเพย์-เพอร์-วิวมวยปล้ำอาชีพของดับเบิลยูดับเบิลยูอี โดยจัดเป็นปีที่ 5 ซึ่งปีนี้จัดที่สนาม ทาร์เก็ต เซ็นเตอร์ มินนีอาโพลิส มินเนโซตา โดยจะมีแมทช์การปล้ำอิลิมิเนชั่น แชมเบอร์
ในรอว์ (27 มกราคม 2014) จอห์น ซีนา ได้จับคู่กับ แดเนียล ไบรอัน และ เชมัส เจอกับ เดอะชีลด์ โดยทีมที่ชนะได้สิทธิ์เข้าร่วมแมตช์ อิลิมิเนชั่น แชมเบอร์ เพื่อชิงแชมป์ WWE World Heavyweight Championship กับ แรนดี ออร์ตัน เจ้าของตำแหน่ง สุดท้ายแมตช์จบลงโดยไม่มีผลการตัดสิน เพราะ เดอะไวแอ็ตต์แฟมิลี มาก่อกวนการปล้ำ หลังแมตช์ทีมซีนาช่วยกันไล่อัดพวกไวแอ็ตต์ จนต้องหนีไป แล้วโฆษกก็ประกาศว่าทีมของซีนา เป็นฝ่ายชนะฟาวล์ ได้สิทธิ์เข้าร่วมแมตช์ อิลิมิเนชั่น แชมเบอร์ ในสแมคดาวน์ (31 มกราคม 2014) ซีซาโร ได้เอาชนะ ดอล์ฟ ซิกก์เลอร์ และได้สิทธิ์เข้าร่วมแมตช์ อิลิมิเนชั่น แชมเบอร์ เช่นเดียวกับ คริสเตียน ที่เอาชนะ แจ็ก สแวกเกอร์ และได้สิทธิ์เข้าร่วมแมตช์ อิลิมิเนชั่น แชมเบอร์
ประทุษวาจา
ประทุษวาจา () คือ ถ้อยคำโจมตีบุคคลหรือกลุ่มบุคคลด้วยเหตุแห่งเชื้อชาติ ศาสนา เพศ หรือรสนิยมทางเพศ เป็นต้น
กฎหมายในบางประเทศระบุว่า ประทุษวาจา หมายถึง ถ้อยคำ ท่วงทีหรือพฤติกรรม ลายลักษณ์อักษร หรือการแสดงออกอย่างใด ๆ ซึ่งต้องห้าม เพราะอาจยั่วยุให้เกิดความรุนแรง การต่อต้าน หรือการเลือกปฏิบัติต่อบุคคลหรือกลุ่มบุคคลที่กฎหมายคุ้มครองไว้ ในบางประเทศ ผู้เสียหายจากประทุษวาจาสามารถร้องขอการเยียวยาตามกฎหมายได้
เว็บไซต์ที่ใช้ประทุษวาจานั้นเรียก "เฮตไซต์" (hate site) ส่วนใหญ่มีลานประชาคมอินเทอร์เน็ต (internet forum) และย่อข่าวซึ่งนำเสนอแนวคิดบางแนวโดยเฉพาะ นอกจากนี้ ยังมีการถกเถียงกันว่า บนโลกอินเทอร์เน็ตควรมีเสรีภาพในการพูดด้วยหรือไม่ การประชุมอภิปรายข้อถกเถียงดังกล่าวได้รับการสนับสนุนจากข้าหลวงใหญ่ผู้ลี้ภัยแห่งสหประชาชาติ (United Nations High Commissioner for Refugees) อย่างต่อเนื่อง
อนุสัญญาว่าด้วยการขจัดการเลือกปฏิบัติทางเชื้อชาติในทุกรูปแบบ (Convention on the Elimination of All Forms of Racial Discrimination) ข้อ 4 ประณามและให้รัฐภาคีตรากฎหมายลงโทษ "ความคิดที่ตั้งอยู่บนพื้นฐานของความเหนือกว่าทางเชื้อชาติ หรือความเกลียดชังอันเกิดจากความแตกต่างทางเชื้อชาติ การช่วยกระตุ้นให้เกิดการเลือกปฏิบัติทางเชื้อชาติ และการกระทำรุนแรงหรือกระตุ้นให้เกิดการกระทำรุนแรงนั้นต่อชนเชื้อชาติหนึ่งเชื้อชาติใด หรือกลุ่มบุคคลที่มีสีผิวอื่นหรือเผ่าพันธุ์กำเนิดอื่น ตลอดจนการให้ความช่วยเหลือหรือสนับสนุนทางการเงินต่อกิจกรรมชาตินิยม" ขณะที่กติการะหว่างประเทศว่าด้วยสิทธิพลเมืองและสิทธิทางการเมือง (International Covenant on Civil and Political Rights) ข้อ 20 ว่า "การสนับสนุนให้เกิดความเกลียดชังในชาติ เผ่าพันธุ์ หรือศาสนา ซึ่งยั่วยุให้เกิดการเลือกปฏิบัติ การเป็นปฏิปักษ์ หรือการใช้ความรุนแรง เป็นสิ่งต้องห้ามตามกฎหมาย" อย่างไรก็ดี วันที่ 3 พฤษภาคม พ.ศ. 2554 ไมเคิล โอฟลาเฮอร์ตี (Michael O'Flaherty) พร้อมด้วยคณะกรรมการสิทธิมนุษยชนสหประชาชาติ (United Nations Human Rights Committee) ออกอรรถกถาสามัญ (general comment) ฉบับที่ 34 ว่า ประทุษวาจาไม่เข้าข่ายรุนแรงถึงขนาดต้องห้ามตามข้อ 20 ดังกล่าว
ในประเทศไทย ราชบัณฑิตยสถานบัญญัติคำว่า "ประทุษวาจา" ขึ้นเมื่อต้น พ.ศ. 2557 และเคยมีแนวคิดจะบรรจุบทบัญญัติเกี่ยวกับประทุษวาจาไว้ในรัฐธรรมนูญ พ.ศ. 2560 แต่ถูกตัดออกในชั้นพิจารณาของคณะกรรมาธิการยกร่างรัฐธรรมนูญ
แตงกวาต้น
แตงกวาต้น เป็นพืชชนิดเดียวในวงศ์แตงที่เป็นไม้ยืนต้น อยู่ในเผ่า Coniandreae "Dendrosicyos" เป็นกลุ่มหลักภายในเผ่าโดยเป็นพี่น้องกับสกุลอื่นๆในเผ่าเดียวกัน พบในเกาะโซโคตรา ประเทศเยเมน เป็นไม้ยืนต้น ลำต้นพองออก อวบใหญ่ เก็บน้ำได้ทั้งใบ ต้น และกิ่งก้าน
พืชนี้มีสารเดนโดรไซซินซึ่งเป็นสารที่คล้ายกับคิวเคอร์บิทาซินแต่มีโครงสร้างเป็นวงที่แปลกไป
เขย่าชีพจรเกินเดือด
เขย่าชีพจรเกินเดือด () ภาพยนตร์แนวอาชญากรรม เป็นผลงานการกำกับของเควนติน แทแรนติโน ซึ่งเขียนบทร่วมกับ Roger Avary ด้วย นำแสดงโดย จอห์น ทราโวลตา, ซามูเอล แอล. แจ็กสัน, บรูซ วิลลิส, อูมา เธอร์แมน โดยเว็บ IMDb.com ได้คะแนนเฉลี่ย 9.0 อยู่อันดับ 5 ในท็อป 250
จูลส์ วินน์ฟิลด์ (ซามูเอล แอล. แจ็กสัน)และ วินเซนต์ เวก้า (จอห์น ทราโวลต้า)คู่หูมือปืนได้รับภารกิจจากหัวหน้ากลุ่มอาชญากร มาเซลลัส วอลเลค (วิง เรมส์) โดยให้นำเอากระเป๋าเดินทางที่ถูกขโมยไปกลับคืน และยังสั่งให้เอาภรรยาสาว มีอา วอลเลค (อูม่า เธอร์แมน) ไปเที่ยวตอนไม่อยู่ด้วย อีกด้าน บุตช์ คูลิดจ์ (บรู๊ซ วิลลิส) รับค่าจ้างให้ล้มมวยจาก มาเซลลัส วอลเลค แต่พอชกจริงกลับทำให้คู่ต่อสู้เสียชีวิตโดยไม่ได้ตั้งใจ จึงต้องหนีหัวหน้าอาชญากรแต่ว่าลืมนาฬิกาของพ่อจึงต้องกลับไปเอา ขณะเดียวกัน พัมคิน (ทิม รอธ) และ ฮันนี่ บันนี่ (อแมนด้า พลัมเมอร์) คู่รักที่ตัดสินใจปล้นร้านอาหารที่ทั้งสองกำลังบริการอยู่ แต่ไม่ง่ายอย่างที่คิด ชีวิตของคนหลากหลายที่ดูไม่เกี่ยวโยงกัน ได้บรรจบในที่สุด